Selain Sudu Besi, Ini 8 Cara Melembutkan Daging Mak-mak Selalu Buat. Confirm Jadi!

“Seronoknya kalau dapat makan daging masak hitam lauk kenduri ni. Kan elok kalau aku dapat makan.”
Siapa pernah rasa macam tu? Disebabkan tak mampu nak menggigit daging, maka terpaksa lupakan niat makan lauk daging tersebut.
Mama Siti mungkin tak tahu apa keadaan sebenar Mama lupakan hasrat nak makan lauk daging itu. Tapi mungkin salah satunya ialah sebab daging liat dan susah nak gigit.
Jadi, kali ini Mama Siti bawakan khas cara melembutkan daging. Terutamanya daging lembu, daging kambing dan daging ayam kampung.
Dari cara potongan, tips sebelum masak dan olahan resepi. Semua ada dalam artikel kali ini. Apa tunggu lagi, ayuh!
9 Cara Melembutkan Daging Yang Berkesan
#1 Baking Soda/ Soda Bikarbonat

Kredit gambar: Once Upon A Chef
Secara saintifiknya, bahan aktif dalam baking soda iaitu ion bikarbonat mampu melembutkan daging.
Pertama sekali, Mama perlu potong daging kepada bahagian kecil. Kemudian, perap daging dengan baking soda selama 15 minit dan bilas dengan air bersih.
Walau bagaimana pun, jika Mama kehabisan soda bikarbonat, ambilkan sahaja baking powder atau serbuk penaik. Namun begitu, bahan aktif dalam serbuk penaik hanya 25% daripada baking soda.
Ringkasnya, bagi setiap 500g daging, Mama masukkan satu ¼ atau suku sudu. Manakala kalau Mama menggunakan baking soda, masukkan satu sudu.
#2 Potong Serong + Nipis
Kredit gabar: Wiratech
Luas permukaan mempengaruhi interaksi dengan sesuatu bahan. Ha, macam hipotesis kajian sains pula kan.
Tapi, memang betul, kalau nak daging cepat lembut, cara potongan daging pun turut memainkan peranan tau Mama. Potong nipis-nipis dan berlawanan arah, atau Mama boleh baca artikel ni untuk panduan potong daging yang betul.
#3 Goreng Kering
Kredit gambar: Facebook @Mahamidah Hamdan
Melalui perkongsian Cikgu Ida atau nama facebooknya Mahamidah Hamdan, beliau melembutkan daging tanpa perlu merebus.
Caranya ialah masukkan dua sudu minyak ke dalam kuali dan panaskan. Seterusnya, terus masukkan daging sambil ubah kepada api kuat.
Kemudian, air daging akan mulai keluar dan Mama hanya perlu diamkan sahaja. Apabila air semakin kering barulah kita gaulkan supaya daging tak hangus.
#4 Betik Muda/Nanas
Kredit gambar: Organic Village
Setiap buah-buahan dan sayuran mempunyai enzim tertentu. Di satu sisi, enzim itu melindungi buah namun dengan kebijaksanaan orang-orang tua, mereka dapati betik muda dan nanas membantu melembutkan daging.
Enzim papain dan enzim bromelain menguraikan protein dengan lebih cepat. Caranya, masukkan buah betik mudah dalam masakkan Mama dan kawal suhu pada 50 hingga 70℃. Suhu memainkan peranan agar enzim berfungsi secara optimum.
#5 Cara Melembutkan Daging Guna Cuka
Kredit gambar: Bon Appetit
Tambahkan cuka makan ke dalam air rebusan atau perapan daging. Perap untuk beberapa jam dan Mama akan dapat hasil daging yang lembut.
#6 Periuk Tekanan (Pressure Cooker)
Kredit gambar: Miss Vickie
Apabila dimasak dengan suhu tinggi, kolagen dalam daging mengecut dan kering. Kolagen bertukar kepada gelatin dan akhirnya daging menjadi lembut.
Caranya, masukkan daging dalam periuk tekanan dan isikan air hingga daging tenggelam. Lebihkan sedikit air sebagai langkah berjaga-jaga jika pressure cooker kekurangan air semasa memasak.
#7 Buah dan Biji Kurma
Kredit gambar: Kompas.com
Cara lain untuk melembutkan daging ialah dengan biji kurma. Enzim dalam biji kurma mempunyai sifat persamaan dengan papain. Ia ialah ajen paling berkesan untuk melembutkan daging yang liat.
Caranya, masukkan beberapa biji kurma ke dalam masakkan. Apabila daging sudah empuk, ceduk dan buangkan biji kurma tadi.
Tips tambahan: Masukkan buah kurma untuk masakkan yang berkaramel atau ada rasa manis dan letakkan biji kurma untuk masakan berkuah seperti sup.
#8 Cara Melembutkan Daging Guna Sudu
Kredit gambar: Sinaran Wanita
Sud ialah alat pengalir haba. Menambahkan sudu dalam masakan menambah suhu secara keseluruhan.
Semakin tinggi suhu, semakin kurang tempoh yang diperlukan untuk daging menjadi empuk. Pastikan sudu yang digunakan bersih ya.
#9 Cara Melembutkan Daging Guna Asid (Lemon/Yogurt)
Kredit gambar: The Spruce Eats
Asid menjadikan proses penguraian menjadi lebih pantas. Jadi disini, Mama boleh olah masakkan dengan bahan masakkan berasaskan asid seperti lemon dan yogurt.
Contohnya, tambahkan yogurt apabila untuk menu daging masak kurma supaya Mama tak perlu tunggu lama untuk daging lembut.

Dimana ada kemahuan, disitu ada jalan. Ada cara rupanya nak lembutkan daging. Paling biasa kita dengar ialah gunakan sudu besi.
Ada pula yang cara yang lain iaitu menggunakan betik muda dan nanas. Selain itu, cara potong daging pun main peranan juga tau.
Lepas ni, bolehlah beli daging dan masak lauk kegemaran Mama. Akhirnya boleh juga makan daging tanpa perlu susah payah menggigit. Sampai lenguh dibuatnya.

Ketahui pelbagai tips dan panduan pemakanan terbaik DI SINI.


Cara Buat Resepi Tomyam Ayam Yang Sangat Mudah Tapi Lengkap Pelbagai Rasa, Mama Boleh Try!

Resepi tomyam ayam yang mantap dan lazat ini sebenarnya boleh didapati dalam pelbagai jenis resepi dan juga cara serta bahan untuk memasaknya. Resepi yang berasal dari Thailand ini, menjadi menu wajib jika keluar makan bersama dengan keluarga di kedai atau restoran.
Paling penting, menu yang sangat sedap dimakan bersama telur dadar dan sambal belacan serta timun ini tidak memerlukan masa yang lama untuk menyediakannya. Selain sedap dimakan ia juga merupakan menu sihat dan sngat sesuai bagi mereka yang sedang menjaga berat badan.
Sebenarnya ia tidaklah susah untuk disediakan tetapi kadangkala ia tidak berapa menjadi seperti makan di kedai. Jangan risau kerana di bawah ini telah Mama Siti kongsikan cara mudah untuk memasaknya agar menepati selera Mama.
Resepi Tomyam Ayam
Bahan-bahan:
1/2 ekor ayam1/2 biji bawang holland4 batang serai3 helai daun limau purut4 sudu besar pes tomyamAir limau nipis segera3 sudu besar susuLobak merahPutik jagungBunga kubisCendawanTomatosaderi
Cara-cara masak:
#1. Mula-mula panaskan sedikit minyak di dalam kuali.apabila minya sudah panaskan masukkan bawang holland yang telah dipotong menjalur, bawang putih dan serai yang telah diketuk terlebih dahulu.
#2. Apabila tumisan sudah layu dan berbau wangi tuangkan air dan masukkan daun limau purut beserta lengkuas.
#3. Kemudian, boleh masukkan pes tomyam mengikut kuantiti yang anda inginkan.
#4. Biarkan ia mendidih menggunakan api sederhana. Selepas itu, tambahkan air limau nipis segera yang dijual di pasaran. Masukkan mengikut tahap kemasaman yang mommy inginkan.
#5. Seterusnya apabila kuah sudah mendidih boleh masukkan ayam yang telah dipotong kecil dan dibersihkan terlebih dahulu.
#6. Kacau ia biar sekata dan biarkan ia mereneh sehingga ayam masak dengan sempurna.
#7. Apabila ayam sudah masak, tuangkan sedikit susu ke dalamnya.
#8. Akhir sekali, masukkan sayur lobak yang telah dihiris nipis, putik jagung, batang saderi, bunga kubis, cendawan dan juga tomato. Tambahkan garam dan sedikit ajinomoto mengikut citarasa Mama.

Tips/Petua Memasak Resepi Tomyam Ayam
Pastikan bahan-bahan yang digunakan masih elok dan segar.
Semoga dengan perkongsian ini Mama dapat menyediakan tomyam ayam yang sedap dan enak untuk seisi keluarga.

Jom lihat pelbagai resepi menarik yang lain di SINI!


Cara Buat Resepi Sotong Masak Lemak Versi Pedas Menyengat!

Resepi sotong masak lemak ini Mama boleh cuba memasaknya kerana bukan sahaja rasanya sangat sedap malah ia juga sangat mudah untuk disediakan dan mampu menjimatkan masa Mama di dapur. Selain itu bahan-bahan yang diperlukan juga amat mudah untuk diperolehi.
Menu ini boleh disediakan dalam tiga versi iaitu pedas, separa pedas dan pedas mengikut citarasa Mama kerana semua versi tersebut sangat enak untuk dinikmati.
Walau bagaimanapun, resepi yang akan Mama Siti kongsi kali ini adalah sotong masak lemak versi pedas.
Resepi Sotong Masak Lemak Versi Pedas
Bahan-bahan:
3 ekor sotong (saiz besar)100 ml santan cair100 ml santan pekat600 ml air1 batang serai1 sudu teh garam1 sudu teh gulaMinyak masak3 inci kunyit5 ulas bawang putih20 tangkai cili padi hijau1 inci halia1 biji bawang merahkacang panjangtomato
Hiasan:
2 tangkai cili padi merah2 tangkai cili padi hijau
Cara-cara masak:
#1. Masukkan cili padi, bawang merah, halia, dan kunyit ke dalam lesung dan tumbuk sehingga halus.

Kredit gambar: cuorders.ligeracademyblog.org
Tumis sehingga kesemua bahan kekuningan dan berbau wangi, barulah tuangkan air dan biar sehingga ia mendidih.
#2. Panaskan minyak di dalam kuali lebih kurang satu senduk, setelah panas masukkan serai diikuti bahan-bahan yang telah Mama tumbuk tadi dan santan cair.
Kredit gambar: Facebook @MAHN
#3. Selepas itu, masukkan garam dan gula secukur rasa. Kacau biar sebati.
#4. Kemudian masukkan sotong yang telah dicuci bersih dn dipotong terlebih dahulu. Masukkan juga santan pekat dan kacau sehingga sebati.
Kredit gambar: Facebook @MAHN
#5. Biar ia masak lebih kurang 8 hingga 10 minit, masukkan bahan hiasan, kemudian tutup api.
Kredit gambar: Facebook @MAHN
Tips/Petua Memasak Resepi Sotong Masak Lemak
Jika menggunakan sotong besaiz kecil, Mama tak perlu menghiris sotong tersebut.Jangan potong sotong terlalu nipis.Jangan masak sotong terlalu lama kerana ia akan menjadi kenyal dan liat.Jika tiada kunyit hidup boleh sahaja menggunakan serbuk kunyit.Boleh sahaja mengisar semua bahan kisar menggunakan pengisar jika tidak mempunyai lesung.Sebenarnya resepi ini sangat senang dimasak. Mama boleh sahaja mengolah kaedah penyediaannya mengikut keperluan Mama sendiri.
Semoga dengan perkongsian ini Mama dapat menyediakan makanan menggunakan bahan utama sotong dengan sedap dan disukai seluruh ahli keluarga.

Mama juga boleh cuba pelbagai resepi lain dengan klik SINI!


Cara Mudah Bersihkan Kerang. Sepantas 10 Minit Sahaja!

Perasan tak kalau Mama beli kerang, kadang-kadang masih ada selaput lumpur di kulit kerang itu?
Adakah lumpur itu bahaya untuk kesihatan? Mama pun tak pasti cumanya ia mempengaruhi kualiti masakkan kita. Jadi sebelum mula masak kerang, kita perlu bersihkan bahagian dalam dan luar kerang.

Kerang hidup memang susah kita nak buka cengkerangnya dan bersihkan lumpur dan ketam kecil yang ada di dalamnya. Namun, ada cara untuk bersihkan kerang.
Bermula dari bawang putih,daun herba hinggalah menggunakan kapur makanan. Oh ya, ada langkah terperinci bagi setiap satu cara. Ayuh Mama Siti tunjukkan cara mudah bersihkan kerang.
10 Cara Mudah Bersihkan Kerang
#1 Bawang Putih
Kredit gambar: KlikDokter
Bagi setiap 1 kg kerang, tumbuk 5 ulas bawang putih, 5 keping asam keping dan 1 sudu garam. Rendam dengan air biasa selama 30 minit.
Pastikan gaul rata supaya semua bahan-bahan tadi bertindak balas dengan kerang. Selesai proses tersebut barulah kita bilas sekali lagi dengan air bersih.
#2 Serbuk Kunyit + Asam Keping

Selain dilumurkan ke atas ikan dan ayam sebelum menggoreng, serbuk kunyit juga boleh membersihkan kulit kerang.
Rendam 1 kg kerang dalam semangkuk air yang dah masukkan 2 sudu serbuk kunyit. Kemudian, tambahkan 3 keping asam keping ke dalam rendalaman. Selepas itu, tunggu selama 30 minit. Akhir sekali, kita bilaskan supaya boleh mula memasak.
#3 Kapur Makanan
Kredit gambar: Shopee
Selalunya kapur makanan menjadi bahan tambahan ketika mencelur daun untuk dibuat ulam. Tahukah Mama? Kapur makanan pun boleh buang lumpur di dalam kerang serta memutihkan cengkerang kerang.
Caranya ialah sediakan bancuhan air kapur dengan sukatan satu sudu. Kemudian, diamkan air kapur dan kerang selama 15 minit. Akhir sekali, kita bilas dengan air bersih. Selesai proses pembersihan kerang.
#4 Asam Jawa + Air Beras
Kredit gambar: BukaReview
Ada pes asam jawa? Ada beras? Ha, kalau ada dua item ini, senang kerja Mama nak bersihkan beras.
Pertama ambil lebih kurang segenggam asam jawa. Kemudian, tuangkan pula air cucian beras ke dalam bekas berisi kerang.
Selepas 10 minit, barulah kita basuh kerang dengan air bersih dan sedia untuk dimasak.
#5 Serbuk Cili + Garam
Kredit gambar: Freepik
Pertama sekali buat bilasan dengan air bersih. Kemudian letakkan serbuk cili dan garam dalam bekas berisi kerang.
Selepas itu, tambahkan air dalam bekas. Pastikan air mencukupi hingga kerang ditenggelami air. Cara ini mengambil mengambil masa yang agak lama iaitu antara 45 hingga 90 minit.
Mama tidak perlu membolak-balikkan kerang dalam bekas. Kerang akan mengeluarkan kotoran dari dalam cengkerangnya dengan sendiri melalui cara ‘meludahkan’ ia keluar.
Air akan menjadi keruh disebabkan kotoran dari kerang. Apabila telah selesai, Mama bilaskan sekali lagi dengan air bersih dan boleh mula masak kerang itu.
#6 Pelepah Pisang
Kredit gambar: KawanPuan.com
Kalau di rumah Mama ada pokok pisang, itu satu keuntungan. Kita boleh membersihkan kerang dengan pelepah pisang. Pelepah pisang ialah bahagian tengah dan keras di daun pisang.
Potong pelepah pisang kepada dua bahagian atau saiz yang lebih kecil. Kemudian, sental kotoran pada kulit kerang menggunakan pelepah pisang.
Lakukan selama beberapa kali dan lihat hasilnya, kulit kerah menjadi putih bersih.
#7 Cara Bersihkan Kerang Guna Daun Betik
Kredit gambar: Puan Hazel
Dengan menggunakan teknik rendaman, Mama ambil beberapa helai daun betik dan carik-carikkan. Kemudian, gaul bersama kerang beberapa kali dan cuci dengan air bersih.
#8 Cara Bersihkan Kerang Guna Hampas Kelapa
Kredit gambar: mantrapandeglang.pikiran-rakyat.com
Selain dibuat untuk membersihkan kerang, hampas kelapa juga boleh digunakan untuk membersihkan siput sedut.
Caranya ialah gaulkan kerang dengan hampas kelapa hingga semuanya diselaputi hampas. Kedua, Mama hanya perlu tinggalkan kerang yang telah dicampur hampas dan tunggu selama 1 jam.
Kerang dengan sendirinya akan mengeluarkan lumpur yang ada dalam cengkerangnya. Namun cara ini mungkin kurang praktikal bagi Mama yang tinggal di bandar dan sukar mendapatkan hampas kelapa.
#9 Daun Ubi
Kredit gambar: azhafizah.com
Teknik membersihkan lumpur kerang menggunakan daun ubi sama seperti menggunakan daun betik. Petik beberapa helai daun ubi dan ramaskan daun tersebut ke dalam bekas yang telah direndamkan kerang.
Lakukan beberapa kali dan tunggu hasilnya. Kerang akan menjadi bersih. Akhir sekali, Mama lalukan di bawah air bersih dan buang daun ubi tadi.
#10 Cara Bersihkan Kerang Dengan Serai

Petua yang terakhir ini sangat mudah dilakukan. Pertama sekali, ketuk beberapa batang serai bergantung kepada kuantiti kerang.
Seterusnya, masukkan serai ke dalam bekas berisi kerang dan isikan air. Kaedah ini menuntut Mama meramas atau mengaulkan kerang beberapa kali hingga keseluruhan kerang tercampur serai tadi.
Selepas 20 minit, buangkan air dan bilas jika perlu. Kerang sudah bersih dan boleh dimasak sekarang.

Kaedah membersihkan kerang ini ada pelbagai cara. Bergantung kepada keadaan Mama mendapatkan bahan-bahan di atas. Jangka masa diambil untuk membersikan kerang pula berbeza berdasarkan cara membersihkannya.
Kelebihan membersihkan kerang ialah mencegah masakkan kita daripada berbau lumpur. Selain itu, ia membersihkan kotoran dari dalam kerang seperti kerang dan lumpur. Tambahan pula, kulit kerang menjadi putih dan mencantikkan lagi masakan kita.

Ketahui pelbagai tips dan panduan pemakanan terbaik DI SINI.


12 Tilam Baby Terbaik & ‘Trending’ Tahun Ini

Pemilihan tilam baby  yang tepat sangat penting demi memastikan si manja mendapat tidur yang selesa. Bila anak tidur nyenyak, Mama pun senang nak berehat dan buat kerja lain kan?
Tetapi yang paling penting ialah supaya pemilihan tilam itu sendiri mendorong kepada perkembangan positif anak-anak. Contohnya, tilam yang terlalu tebal akan menyukarkan anak-anak meniarap manakala tilam yang nipis mempunyai risiko kecederaan.
Oleh itu, untuk artikel kali ini, Mama Siti kongsikan ciri-ciri untuk pelbagai rekaan tilam baby supaya dapat disesuaikan dengan umur si manja Mama.
12 Tilam Baby Yang Sesuai Mengikut Perkembangan Anak Mama
#1 Bumble Bee Latex Playpen Mattress

Kredit gambar: littleme.com.my
Kebaikan: Anti bakteria dan anti kulat. Perkara paling utama ialah tilam latex playpen ini mengurangkan risiko SIDS atau kematian bayi yang kelihatan sihat secara mengejut, tidak dijangka dan tidak dapat dijelaskan.Saiz: PelbagaiBerat: PelbagaiFabrik: Getah asli berkualiti tinggi dan kapasUmur Bayi: 0 hingga 5 tahun
Maklumat Lanjut: Motherhood.com.my
#2 Babylove 4 in 1 Foam Mattress Set + Pillow and Bolsters

Kebaikan: Sarung set Tilam Babylove 4 dalam 1 ini dihasilkan dengan menggunakan 100% kapas premium dan ‘breathable’, serta bahagian dalamnya menggunakan Virgin Polyester Fibre gred AA yang menjadikannya sangat lembut untuk si manja. Tilam baby daripada jenama Babylove ini turut didatangi bersama sebuah Beg PVC Mudah Alih, yang memudahkan Mama dan Papa membawanya ke mana sahaja.Saiz: 60.96cm x 91.44cm x 5.08cmBerat: –Fabrik: 100% Natural Premium CottonUmur Bayi: 0 hingga 2 tahun
Maklumat Lanjut: Motherhood.com.my
#3 Ikea Pluttig Baby Foam Mattress
Kredit gambar: Ikea
Kebaikan: Sarung tilam ini boleh ditanggalkan. Mama tak perlu risau kalau bayi termuntah atau terkencing di atas tilam. Selain itu, uniknya tilam ini menggunakan bahan kalis api sama seperti fiber barrier (penghalang gentian). Tilam dari Ikea ini juga boleh dipakai untuk katil bayi atau baby cot.Saiz: 60 x 120 cmBerat: 25 kgFabrik: Buih poliuretana (Polyurethane foam)Umur Bayi: Bayi hingga 3 tahun
Maklumat Lanjut: Shopee
#4 Tilam Mudah Alih (Travel Baby Bed)
Kredit gambar: HoleeBee
Kebaikan: Sekeliling tilam dilindungi dengan benteng yang sedikit tinggi. Tilam boleh dilipat dan terus menjadi beg yang mudah dibawa ke mana-mana sahaja. Rekaan tilam ini mengimbangi keseluruhan badan bayi, lenturan tulang belakang yang lebih baik dan bahan tilam yang lembut.Saiz: 85*45*12 cmBerat: 1.18 kgFabrik: 100% kain kapas dan polimer 3DUmur Bayi: Bayi hingga 3 tahun
Maklumat Lanjut: Shopee
#5 Tilam Berkelambu
Kredit gambar: Amazon.id
Kebaikan: Mempunyai rekaan seperti baby nest agar bayi tetap di dalam tilamnya walaupun banyak bergerak. Selain itu, ia didatangkan dengan kelambu untuk melindungi bayi dari gigitan nyamuk dan serangga. Manakala rekaan tilamnya, menyokong bahagian tulang belakang bayi. Saiz: 91.9 x 50 x 13 cmBerat: 1.9 kgFabrik: Penutup di bahagian kepala diperbuat dari kapas dan pad. Manakala tilam pula menggunakan isi poliester padat dan poliester lembutUmur Bayi: 2 tahun ke atas
Maklumat Lanjut: Lazada
#6 Tilam Untuk Buaian
Kredit gambar: Furby Moms
Kebaikan: Bertujuan untuk memberikan lebih keselesaan kepada bayi di dalam buaian. Saiznya kompak dan tidak mudah berubah bentuk walaupun telah lama digunakan.  Saiz: 65cm x 39cm x 8cmBerat: 1.4 kgFabrik: Menggunakan isian lateks yang dihaluskan di bahagian dalam dan kain rajutan di bahagian luar.Umur Bayi: Bayi hingga 3 tahun
Maklumat Lanjut: Shopee
#7 Tilam Bayi Baby Cot
Kredit gambar: AliExpress
Kebaikan: Bumper atau alas di bahagian tepi juga disediakan supaya bayi tidak terhantuk. Sarung nya boleh ditanggalkan agar Mama mudah untuk membersihkannya. Saiz: 140 x 90cmBerat: –Fabrik: Kain kapasUmur Bayi: Bayi hingga 3 bulan
Maklumat Lanjut: Shopee
#8 Tilam Kekabu
Kredit gambar: Carousell
Kebaikan: Bahan kekabu memberikan keselesaan kepada bayi. Tambahan pula, bayi akan terasa lebih sejuk kerana kekabu merupakan bahan semulajadi. Bahan kekabu lebih empuk berbanding bahan sintetik pada sesetengah orang. Saiz: 101 x 76 cm / 60 x 90 x 15 cmBerat: Berbeza mengikut saizFabrik: Kekabu asli, poliester dan kain kapasUmur Bayi: Bayi hingga 1 tahun
Maklumat Lanjut: Shopee
#9 Comfy Baby Purotex Travel Mattress Set
Kredit gambar: COMFY Baby
Kebaikan: Didatangkan dengan set bantal kepala dan bantal guling. Walaupun sedikit nipis tetapi bahannya diperbuat daripada serat buluh dan memory foam. Kesan kepada bayi ialah mereka mampu tidur dengan lebih selesa dan nyenyak. Mudah dilipat dan dimasukkan kedalam kotak. Kerana itulah ia diciptakan khas untuk dibawa untuk perjalanan jauh. Saiz: 60x120x3cmBerat: –Fabrik: Memory foam, serat buluh asliUmur Bayi: 0-3 bulan
Maklumat Lanjut: Motherhood.com.my
#10 Geetha Baby Good Latex Mattress
Kredit gambar: AWOL
Kebaikan: Hypoallergenic. Terdapat banyak rongga udara untuk memastikan aliran udara yang baik dari dalam dan luar bahagian tilam. Seterusnya, ianya direka dengan bahan kalis air. Paling penting, komposisi di dalam tilam ini memberikan sokongan kepada leher, bahu, kepala dan tulang belakang.Saiz: 60x120x12cm / 70x130x12cmBerat: PelbagaiFabrik: Bulu premium dari Perancis dan susu getah asliUmur Bayi: 0 – 3 tahun
Maklumat Lanjut: GEETHA
#11 Red Castle Cocoonababy
Kredit gambar: Pupsik Studio
Kebaikan: Reka bentuk khusus untuk membuat bayi merasa seperti berada di dalam rahim ibu. Kesannya, mereka menganggap seolah-olah sedang didakap. Selain itu, ia membantu mengurangkan kolik pada bayi dan sindrom kepala rata.Saiz: 69x40x19cmBerat: 1 kgFabrik: Kapas, wadding, poliesterUmur Bayi: 1 hingga mula meniarap. Terutamanya untuk bayi lahir pramatang
Maklumat Lanjut: Lazada
#12 Ikea Skönest
Kredit gambar: Ikea
Kebaikan: Bebas dari bahan kimia berbahaya dan mudah dibasuh. Tilam bayi dari IKEA ini didatangkan dengan sarung yang boleh ditanggalkan menggunakan zip. Paling penting, ia tidak memerangkap bau yang mengakibatkan tilam berbau pengap.Saiz: 60x120x8 cmBerat: 3.08 kgFabrik: Poliester 64 %, 36% kapasUmur Bayi: Bayi hingga 5 tahun
Maklumat Lanjut: Ikea
Setiap tilam baby mempunyai rekaan dan bahan yang berbeza. Perbezaan ini perlu diambil kira semasa Mama bercadang membelikannya untuk si manja Mama.
Setiap satunya didatangkan dengan kelebihan masing-masing. Bermula daripada kemudahan dibawa ke mana-mana, saiz yang kompak dan fabrik yang mesra bayi.
Pilihan di tangan Mama. Mama mesti ada sebab tertentu kenapa sesuatu tilam itu dipilih. Mama Siti sangat yakin tentang hal itu.

Dapatkan pelbagai panduan untuk membeli barangan keperluan bayi di SINI.


Khas Untuk Papa: Cara Tangani Fasa “The Terrible Twos” Si Kecil

Anak-anak mungkin mempunyai pelbagai fasa semasa perkembangan mereka. Oleh itu, Mama dan Papa harus membuat persediaan menghadapi tantrum mereka yang akan datang. Lambat-laun, Mama dan Papa juga akan surrender dan membuka segala kitab-kitab parenting yang ada untuk menangani masalah ini kan?
Ikuti perkongsian daripada Fhais Salim, Prenting Influencer tentang cara untuk menangani The Terrible Twos ni sebagai seorang bapa. Ya Papa ya, bukan Mama je okay!
Jom kita baca dengan lebih lanjut!
Petua Untuk Papa Menangani Fasa The Terrible Twos
Nak berkeras ke nak menyerah? Dilema mak ayah bila anak dah mula masuk fasa “The Teribble Twos” Ini la fasa di mana anak tak menerima kata “tidak” bila dia nak sesuatu.
Fasa paling dasyat dalam sejarah keibubapaan kerana ada satu tahap tu anak sampai boleh memukul, menendang, menyepak, menggigit, baling barang dan hempas badan untuk meluahkan protes bila tak dapat apa yang diminta.
Makin kita berkeras, makin menjadi pula tantrum dia. Bila kita menyerah, takut sampai di pijak kepala pula nanti. Aduh, dilema sungguh!
Baik, di sini ada beberapa tips tentang anak fasa The Teribble Twos ni.
Mengenai Fasa The Terrible Twos Dan Tipsnya

Fasa ini hanya normal semasa anak berumur 1-3 tahun. Jika berlarutan sampai ke 4/5 tahun itu tak normal.Ketika umur 1-3 tahun perkembangan IQ dan Fizikal sedang melonjak naik. Berjalan, bercakap, sudah pandai meminta, belajar tentang emosi dan belajar tentang hak peribadi.Antara semua perkembangan ni, emosi yang paling lemah sekali. Kerana mereka hanya pandai merasa tapi mereka tak pandai mengawal emosi tersebut.Oleh sebab ini la ketika mereka marah, tak puas hati, sedih, stress, frust, atau lost sekalipun mereka hanya ada satu je respon. Iaitu tantrum dan berkelakuan buruk.Sangat bahaya jika kita marah, tengking atau memukul anak ketika emosi mereka sedang bergelora. Ini akan membuatkan otak reptilia anak menjadi makin ganas.Itu yang tantrum makin lama makin menjadi jadi. Kalau hari ni kita berjaya diamkan anak dengan keganasan, tunggu la next tantrum dia pasti lebih ganas dari sebelumnya.
Formula 3R
Cara terbaik untuk handle masalah emosi anak adalah dengan formula 3R:
1 – Regulate (Tenangkan diri)Fokus utama tenangkan emosi dan sensori anak dulu. Abaikan dulu walau apa pun anak dah buat.
2 – Relate (Bina connection)Sebelum nak pujuk atau tegur dapatkan dulu connection.
“Ibu tahu adik sedang sedih” atau “kakak marahkan bila adik buat macam tu”
3 – Reason (Terangkan)Terangkan kenapa dia tak boleh buat apa yang dia buat. Beri alternatif kepada tindakan yang lebih baik.

Kita bukan sahaja nak tenangkan tantrum anak tapi kita nak mendidik anak tentang Self-Regulation dan Self-Control.
Ini penting supaya masalah tantrum anak kita ni tak berterusan sampai ke tadika. Masa tu agak terlambat dah. Terlalu berkeras pun tak boleh. Terlalu lembut pun tak boleh juga. Kita kena duduk di tengah tengah.
Mak ayah kena kental dan tak terlalu ikut emosi. Boleh jadi tegas bila perlu, dan boleh jadi lembut jika mahu. Yang penting jangan emo bila anak tantrum.
Kalau nampak anak mengamuk tak tentu pasal tu bersabar la. Dia tak sengaja, dia budak baru belajar nak kawal emosi.
Ternyata ada panduan yang bagus untuk para Papa contohi, terima kasih Parenting Influencer, Fhais Salim! Semoga bermanfaat untuk Mama dan juga Papa. Selamat mencuba~
Pesan Mama Siti:
Jangan kita ikutkan sangat perasaan marah dan geram. Marah pun tak jadi apa, lebih baik kita educate anak-anak kita untuk menjadi orang yang berguna di masa hadapan kelak! Anak kecil memang ada masa-masa mereka tetapi mereka juga sedang belajar. Jangan harapkan mereka terus pandai ok! Sikit-sikit, lama-lama jadi bukit~
Kredit: Mohd Fhais Salim

Dapatkan lebih banyak info tentang perkembangan anak-anak di SINI!


Cara Hilangkan Kahak Yang Betul dan Selamat Untuk Orang Dewasa dan Kanak-Kanak

Kahak selalu berlaku ketika seseorang batuk atau selesema. Apabila terdapat kahak di tekak, seseorang akan mengalami kesukaran bernafas dan ini membuatkan kita mencari tips dan cara hilangkan kahak yang berkesan.
Kahak terjadi disebabkan terdapat bahan yang meransang saluran pernafasan seperti habuk atau bendasing yang masuk ke dalam rongga hidung. Kahak adalah tindak balas refluks untuk mengeluarkan habuk dan bendasing.

Kita boleh mempercepatkan proses tersebut dengan beberapa kaedah yang selamat dan berkesan untuk orang dewasa dan kanak-kanak. Artikel kali ini Mama Siti bahagikan kepada dua bahagian iaitu cara hilangkan kahak orang dewasa dan bayi.
Ini kerana ada beberapa cara yang tidak bersesuaian dengan usia bayi seperti madu. Bayi di bawah satu tahun tidak boleh mengambil madu sebagai ubat kahak. Ia akan mengamcam nyawanya.
Penjelasan lebih terperinci Mama Siti sertakan di bawah. Semoga sahaja sakit tekak dan kahak Mama segera pulih agar Mama boleh menjalani kehidupan seperti biasa.
Cara Hilangkan Kahak (Dewasa)
1. Makan Ubat Dari Farmasi

Kebanyakkan ubat menghilangkan kahak adalah ubat tidak terkawal. Ini bermakna Mama tidak perlu menunjukkan preskripsi doktor ketika ingin membeli ubat tersebut.
Contoh-contoh ubat kahak adalah seperti:
UPHADYL FORTE – menghilangkan batuk berkahak, mencairkan dan keluarkan kahak. Bukan itu sahaja, ia dapat melegakan tekak, selsema dan alergik.
MUCOLIX ELIXIR – Sesuai untuk batuk berkahak serta mampu mencairkan kahak agar senang dikeluarkan.
2. Kumur Air Garam
Kredit gambar: medicalnewstoday.com
Ambil satu sudu garam dan larutkan di dalam segelas air suam. Seterusnya Mama perlu berkumur selama 15 saat dan lakukan sebanyak tiga kali sehari.
Tambahan pula, cara ini juga boleh mengurangkan batuk. Namun begitu, cara hilangkan kahak yang ini tak sesuai untuk kanak-kanak di bawah usia enam tahun ya Mama.
3. Madu + Lemon
Kredit gambar: healthline.com
Madu dan lemon adalah gabungan paling sering kita dengarkan apabila ingin merawat masalah berkaitan pernafasan.
Bagaimanakah cara hilangkan kahak melalui madu dan lemon?
Sediakan dua sudu teh bersama dengan perahan jus lemon. Kemudian kacau bersama di dalam segelas air suam.
Fungsi madu adalah untuk mengurangkan kesakitan tekak akibat batuk dan selsema manakala lemon bertindak mencairkan kahak.
4. Bawang Putih (Makan atau Sapu)
Kredit gambar: CNN Indonesia
Kaedah ini mungkin tidak mampu dilakukan semua orang oleh kerana bau dan rasa bawang putih yang tidak kena dengan tekak orang nusantara.
Jika Mama ingin cuba cara hilangkan kahak dengan bawang putih, Mama boleh ikut langkah-langkah di bawah:
Cara Pertama
Bakar satu labu bawang putih selama 15 minit. Pastikan bawang putih tidak hangus ya. Kemudian, buangkan kulit dan makan.
Cara kedua mungkin lebih praktikal.
Cara Kedua
Ambil bawang putih yang dibakar tadi lalu tumbukkan. Selepas itu, gaulkan bersama-sama dengan minyak zaitun dan sapu di leher.
Sulfur dari bawang putih bertindak balas dengan sistem biologi dalam badan dan akhirnya mencairkan kahak.
Cara Hilangkan Kahak (Bayi & Kanak-Kanak)
1. Pengambilan Cecair
Kredit gambar: Alodokter
Penting untuk individu yang ingin menghilangkan kahak menambah pengambilan air dalam badan.
Apabila anak-anak terhidrasi maka suhu badan akan menurun sekaligus melancarkan lendir di tekak.
Bayi bawah enam bulan – berikan susu badan atau susu formula dengan lebih kerap
Bayi atas enam bulan – berikan air kosong sebagai tambahan
2. Alat Penyedut Hidung
Kredit gambar: my.theasianparent.com
Selain itu, Mama boleh berikhtiar dengan alat penyedut hidung yang ada di pasaran. Mama Siti sendiri pernah lihat secara langsung anak saudara menggunakannya, memang berkesan.
Alat ini ternyata membantu kerana kebanyakkan kanak-kanak belum pandai menghembus melalui hidung mereka. Cara ini mengeluarkan mukus dari dalam hidung dan tekak sekali.
Sebaiknya, Mama lakukan cara ini sebelum menyusukan bayi. Tujuannya supaya bayi Mama senang menelan air susu dan memudah proses penyusuan.
3. Madu
Kredit gambar: vidoran.com
Jangan beri madu kepada bayi di bawah satu tahun. Jika tidak mereka akan mengalami botulisme yang boleh mengancam nyawa anak Mama.
Cara hilangkan kahak menggunakan madu untuk kanak-kanak hanya sesuai apabila mereka mencapai umur satu tahun ke atas.
Caranya: beri satu sudu madu sebelum tidur. Madu dapat melindungi tekak dan mengurangkan rasa sakit di bahagian tekak.
4. Pelembab Udara + Bilik Stim
Kredit gambar: habitat.tech
Pelembab udara atau humidifier hendaklah diletakkan di bilik anak-anak. Humidifier melembabkan keadaan bilik anak Mama yang kering. Kesannya, ia mengeluarkan batuk dan kahak serta mencegah kekeringan tekak.
Bagi kaedah bilik stim pula, cara adalah dengan memasangkan pancuran air panas di bilik air. Tutupkan pintu bilik air dan duduk bersama-sama anak Mama selama 15 minit. Ulang proses ini sebanyak dua kali sehari.

Kahak ialah tindakan refluks ketika habuk dan bendasing masuk ke dalam rongga pernafasan. Ia bertujuan untuk mengeluarkan bendasing tersebut.
Namun proses tersebut mengambil masa jika dilakukan secara semulajadi. Oleh itu, kita boleh lakukan beberapa cara untuk melegakan kahak.
Kaedah bagi orang dewasa, bayi dan kanak-kanak berbeza. Mama perlu beri lebih perhatian tentang hal ini. Tersilap ubat mungkin boleh menggadaikan nyawa.
Semoga artikel ini bermanfaat untuk Mama sekeluarga. Lakukan rutin cara hilangkan kahak secara kerapa agar sakit tekak dan kahak Mama cepat pulih.

Dapatkan pelbagai tips dan petua pencegahan yang lain dengan klik SINI.


Resepi Nasi Daging Viral & Air Asam Kerisik Terlajak Sedap! Suap Sekali, Nak Lagi & Lagi

Hari-hari menu simple, mesti dah naik bosan kan? Jom tukar hidangan ke menu special pula iaitu resepi nasi daging utara dan air asam kerisik yang power rasanya ini!
Apatah lagi kalau nasi daging tersebut dinikmati dengan sup daging serta air asam kerisik yang pekat dan memikat rasa.
Tak perlu banyak bahan pun untuk dapatkan nasi yang lembut dan penuh rasa. Macam resepi nasi daging yang Mama Siti kongsikan dekat bawah ini, pasti Mama akan berpuas hati dengan hasilnya. Jom cuba!
Resepi Nasi Daging Yang Terlajak Sedap

Resepi Nasi Daging
Bahan-bahan:
5 pot beras Basmathi1kg daging1 bungkus rempah sup bunjut Adabi1 sudu besar rempah kurma1 sudu besar rempah kari2 ulas bawang besar (dihiris nipis)2 ulas bawang putih (dihiris nipis)1 inci halia (dihiris nipis)Rempah 4 beradik1 biji kecil tomato4 pot air rebusan dagingGaram/pati kiub ayam secukup rasa3 helai daun pandanMinyak sapi atau marjerin
Cara-cara masak:
1. Mula-mula Mama cuci sehingga bersih daging yang telah dipotong.
Kredit gambar: resep.madreview.net
Kemudian, rebus daging tersebut bersama dengan rempah sup bunjut, rempah kurma dan sedikit garam. Pastikan daging benar-benar empuk dan simpan air rebusan daging untuk digunakan semasa masak nasi nanti.
2. Seterusnya, Mama basuh beras dan toskan airnya.
Kredit gambar: Facebook @Buku Resepi Online
Tumis halia, rempah 4 beradik serta bahan hirisan yang lain di dalam periuk nasi sehingga naik bau. Masukkan beras yang telah dibasuh sebentar tadi dan kacau sebentar.
3. Kemudian, masukkan pula air rebusan daging dan susu cair berpandukan sukatan yang telah diberikan di atas.
4. Setelah itu, masukkan pula daging yang telah direbus dan perisakan dengan garam. Tutup periuk dan tunggu sehingga nasi sudah masak. Sedia untuk dihidangkan.
Resepi Air Asam Kerisik
Bahan-bahan:
Cili merahCili padiTomatoBawangBelacanSedikit airAir perahan limau nipisGaramGulaKerisik
Cara-cara masak:
1. Mula-mula Mama kisar cili merah, cili padi, separuh tomato, bawang, belacan dan sedikit air.
Kredit gambar: Facebook @Buku Resepi Online
Kemudian campurkan semua bahan yang telah dikisar tadi dengan hirisan bawang dan juga tomato. Gaul sebati semua bahan dan tambahkan gula, garam, air perahan limau nipis dan juga kerisik. Siap untuk dihidangkan.
Cara Lembutkan Daging Dengan Cepat
Berikut merupakan cara untuk lembutkan daging dengan berkesan iaitu:
Mama boleh cuba rebus daging dengan meletakkan sudu stainless steel di dalamnya.Boleh gunakan pengetuk daging atau meat tenderizer untuk mengetuk daging terlebih dahulu supaya otot-otot yang keras akan menjadi lebih lembut apabila dimasak nanti.

Untuk dapatkan lebih banyak resepi untuk dicuba, boleh klik SINI.


Diari Hati Ibu: Luckily Saya Sedar Untuk Mula Jaga Kesihatan Diri & Suami Sebelum Hamil

Ramai Mama Papa dah ambil berat tentang jaga kesihatan diri sebelum hamil di zaman ni kan. Tahu tak, bayi dalam rahim kita akan membawa paras kesihatan Mama dan Papa.
Dan yang paling banyak pastilah daripada kesihatan diri Mama sendiri. Jadi bila As ready, As mula dengan jaga kesihatan diri sebelum hamil. Sangat best fasa hamil nanti jika kita dah sihat sebelumnya lagi. Jangan lupa ajak suami sekali tau!

Ada rakan sekuliah As dulu, beliau adalah Pensyarah Dietetik. Selalu pesan kepada pelajarnya supaya menjaga kesihatan sejak bujang lagi.
Kerana kesihatan anak akan bergantung kepada kesihatan emak terutamanya dan ayahnya sejak bertahun sebelum disenyawakan. Macam tu lah besar impak dia.
Kalau Mama tak percaya, Mama boleh baca lanjut artikel proses kehamilan ini. So, kita cuba ya?
Jom As kongsi sedikit apa yang As cuba ubah perlahan-lahan bila dah rasa ready nak hamil.
Ubah Gaya Hidup Untuk Kesihatan Sebelum Hamil
Jika kita baru berkahwin dan bercadang untuk hamil anak pertama, boleh cuba analisa gaya hidup seharian kita dalam proses persediaan kesihatan sebelum hamil.
As dulu kan lambat sedikit dapat anak pertama, jadi agak panjang masa untuk jaga kesihatan sebelum hamil. Kalau ada yang nak cuba cara As, awak boleh buat satu senarai perubahan gaya hidup yang awak boleh cuba seperti:
#1 Tidur Awal

Pastikan tidur paling lewat sebelum jam 11 malam untuk merangsang hormon wanita yang stabil, termasuk kawalan hormon stres dan juga jam biologi badan kita.
Selain itu, banyak proses healing berlaku ketika tidur malam. Tambahan pula, tak baik tau kalau setiap malam tidur lambat. Tidur lambat setiap hari boleh menyebkan pelbagai masalah kesihatan dalam jangka masa yang lama.
Bangun awal takpe, yang penting mesti tidur awal pada waktu malam.
#2 Pemakanan Bernutrisi Tinggi

Zaman bujang dulu As memang dah biasa amal makanan fast food, manis-manis dan berwarna-warni. Bila dah berkahwin, ada kesedaran yang kita akan bertanggungjawab kepada satu lagi nyawa, As pun mula slowly ubah.
Yang penting sekali adalah ambil makanan sebenar yang tinggi nutrisi seperti daging merah, ikan, hati ayam, buahan bermusim, minyak kelapa, susu grass-fed dan sebagainya. Nanti, mudah juga kita hendak menanamkan rasa suka kepada makanan bernutrisi pada anak-anak.
#3 Kurangkan Stres Harian

Sebagai seorang Muslim, belajar cara untuk handle stress dengan lebih tenang iaitu banyak bersama Al-Quran dan zikir. Tidak dilupakan solat malam.
Langkah pertama adalah buang stressors luaran yang tak perlu seperti personal care komersial yang tinggi bahan kimia seperti pewangi, make-up, mandian dan shampu.
Kulit adalah organ terbesar, mudah menyerap bahan kimia pengganggu hormon. Hormon hay wire ni yang kita jadi mudah trigger nak meroyan tau. Hehe.

Selain itu, As juga amalkan untuk at least seminggu sekali keluar daripada suasana pejabat dan rumah, dan dekatkan diri dengan alam semula jadi.
Tengok burung, lihat awan, berkebun, brisk walking, dengar alunan ombak dan lain lain. Ini sangat bagus untuk kesihatan mental kita.
#4 Rawat Diri Sebelum Hamil
>> Trauma
Rawat diri daripada kesan trauma ketika kita membesar, trauma emosi dan fizikal diri. As dulu pernah trauma di sekolah berasrama, sejak tu memang kesihatan agak merudum. Jadi caranya adalah berdamai dengan trauma ini, terima segala perasaan.
Berbicaralah dengan kaunselor yang boleh membantu mendengar. Kadang kala kita hanya perlukan listening ears yang takkan judge kita, kan? Trauma ini akan terbawa kepada emosi ketika hamil, dan membesarkan anak nanti. Jadi, jom kita break the cycle.
>> Recharge diri daripada kepenatan fasa lepas
Mungkin kita adalah ibu yang baru sahaja selesai fasa menyusukan anak. As dulu selepas berhenti menyusukan anak kedua, As ambil sedikit masa untuk diri sendiri recharge balik sebelum hamil kembali.

Rejuvenate kesihatan diri, enjoy kehidupan tanpa anak kecil dengan hadiri kelas-kelas, kuliah, bantu komuniti, keluar dengan kawan-kawan dan macam-macam lagi. Just do what you once, love!
Masa nilah As nourish balik badan yang banyak dah kena serap zat dan mineral kan. Makan sihat ni sedap sebenarnya. Just eat real food. Insya Allah you will be fine.
Take Care of Yourself
Tu saja key dia – jaga diri sendiri. Samalah macam mana kita sayang kereta kan. Make sure minyak yang betul atau jenis yang sama, kotor sikit terus cuci atau lap, elakkan calar dan langgar apa apa.
Sama juga dengan badan kita. Bila diri kita fully recharged, kemudian kita boleh nourish nyawa lain dengan lebih baik. Penuhkan cawan kita dahulu, baru kita boleh kongsi dengan orang lain. Apapun, you, do you okay! Kita cuba sama-sama.
Love,As


Cara Potong Daging Batang Pinang Yang Betul. Barulah Empuk & Tak Liat

Bila bercakap perihal daging sebagai geng mak-mak, kita selalu fikirkan cara cepat empuk dan tak liat. Walaupun dah potong kecil-kecil, daging masih juga liat dan susah dikunyah.
Rupa-rupanya saiz potongan sahaja tidak memadai. Kita perlu tahu cara-cara potong daging mengikut bahagian masing-masing.
Apabila bahagian daging dipotong dengan cara yang betul, barulah daging tak liat dan senang dikunyah. Paling penting kita sebagai individu yang memasak dapat menjimatkan masa dan tenanga.
Mari kita lihat lebih terperinci cara potong daging agar cepat empuk dan tidak liat.
Cara Potong Daging Agar Tak Liat
1. Cara Melintang Urat

Kredit gambar: jerkyholic.com
Setelah daging diletakkan di atas papan pemotong, Mama perlu kenal pasti arah urat daging yang ingin dipotong. Kemudian, potong dari arah berlawanan. Jika Mama ingin daging masak lebih cepat, potongkan ke bahagian kecil.
Cara potong daging melintang urat membuatkan daging menjadi tidak liat dan senang dikunyah.
2. Cara Potong Daging Batang Pinang Bawah (Tenderloin)
Daging batang pinang selalu diperolehi dalam saiz yang besar. Langkah pertama untuk memotong daging jenis tenderloin adalah dengan memotong bahagian berlemak.
Cara potong bahagian berlemak: Pegang hujung bahagian berlemak dan tarik dengan kuat. Jika sukar, Mama hiris menggunakan pisau tajam.
Kredit gambar: YouTube @WORSEL kitchen
Pastikan tiada lemak pada daging batang pinang tersebut. Lemak di bahagian ini agak tebal dan tidak enak jika dimasak sup tulang.
Seterusnya, potong daging ke bahagian kecil dan boleh ikut tips potong daging lawan urat untuk mendapatkan daging yang tidak liat.
3. Cara Potong Bahagian Tulang Rusuk (Rib Eye)
Saiz bahagian tulang rusuk lebih lebar berbanding batang pinang. Ada bahagian daging yang mempunyai tulang dan ada pula yang telah siap diasingkan.
Cara memotong daging rib eye adalah dengan membuang lemak di bahagian tepi. Pastikan Mama menggunakan pisau yang tajam kerana lemak di bahagian ini lebih padat.
Kredit gambar: YouTube @GrillingNetwork™
Kemudian, potong kepada dua bahagian. Selepas itu, barulah hiris kepada bahagian yang lebih kecil degan ukuran saiz lebih kurang satu inci setiap satunya.
Kredit gambar: YouTube @GrillingNetwork™
Tips Mudah Potong Daging dan Cara Pilih Daging Untuk Masakan
Potong daging ketika ia separa beku. Cara membekukan daging ialah simpan dalam peti sejuk beku dalam tempoh 45 minit hingga 60 minit.
Daging separa beku lebih mudah dipotong disebabkan teksturnya yang lebih keras dan berkristal.
Cara ini menjimatkan tenaga dan masa Mama di dapur.
Bahagian Daging Untuk Masak Rendang
Kredit gambar: anekaresepienak.com
Jika Mama ingin memasak hidangan yang berkuah seperti sup dan stew, daging otot yang berserat kasar amat sesuai untuk digunakan.
Bagi masakan yang agak kering seperti rendang, maka daging berserat halus lebih sesuai digunakan kerana mudah empuk dan cepat masak. Contohnya, pilih daging batang pinang ketika ingin menyediakan hidangan rendang.

Setiap bahagian daging ada caranya. Patutlah selama ini daging masih liat walaupun telah dipotong ke bahagian kecil.
Secara umumnya daging akan lebih mudah dikunyah jika dipotong lawan urat namun begitu bahagian daging batang pinang dan rusuk perlukan cara tertentu.
Oleh itu, jika kita mahukan daging yang empuk, tak liat dan senang dimakan, ikut cara potong daging seperti yang Mama Siti kongsikan ini ya.

Ketahui pelbagai tips dan panduan pemakanan terbaik DI SINI.


12 Kebaikan Bertungku Untuk Wanita. Mak-mak Nak Cepat Langsing, WAJIB Amalkan

Apabila kita menyebut bertungku, ia merupakan amalan yang tidak asing lagi bagi wanita yang berpantang selepas melahirkan anak dan keguguran.
Ia juga adalah amalan tradisi turun temurun sejak dari zaman dahulu lagi oleh nenek moyang kita dan masih diteruskan lagi sehingga ke generasi sekarang.
Bak kata pepatah, tak lapuk dipanas tak lekang dek hujan. Walaupun zaman sudah semakin moden, amalan ini masih diteruskan lagi kerana keberkesanannya.
Kenapa nak kena bertungku Mama Siti?
Bertungku semasa berpantang bertujuan untuk melancarkan darah, mengecut dan menaikkan rahim.
Peranan yang paling penting adalah bahagian perut kerana dengan mengamalkannya ia dapat membantu melangsingkan abdomen di samping dapat menurunkan berat badan.
Selain itu, Mama yang sering rasa kebas kaki, lenguh-lenguh di bahagian bahu dan leher serta pinggang yang sakit sangat sesuai untuk mengamalkannya.
Amalan ini bukan sahaja memberi banyak kebaikan untuk wanita selepas bersalin, ianya juga banyak memberi manfaat untuk kesihatan tidak kira dari pelbagai golongan umur dan jantina.
Di bawah ini Mama Siti telah senaraikan beberapa kebaikan amalan ini untuk kesihatan anda sekalian. Jom kita lihat!
Bagaimanakah Cara Bertungku?

Kredit gambar: www.shopee.com
Haba daripada batu atau besi yang dipanaskan lebih kurang 30 minit di atas api akan dibalutkan dengan daun-daun herba.
Kemudian ia ditekapkan di bahagian tubuh di mana proses ini akan menyebabkan saluran darah pada kulit mengembang, sekali gus khasiat dari daunan herba dapat menjadikan proses peredaran darah bertambah baik.
Kredit gambar: www.majalahpama.my
Kebiasaannya, pilihan daun herba yang kerap dipilih adalah daun mengkudu. Ini adalah disebabkan oleh baunya yang wangi dan mampu memberi ketenangan kepada tuan badan.
Amalan ini boleh dilakukan seawal 3 hari bagi orang yang bersalin secara normal manakala bagi Mama yang bersalin secara pembedahan, perlu tunggu sehingga luka tersebut sembuh sepenuhnya baharulah boleh amalkan amalan ini.
Senarai Kelebihan Bertungku Untuk Kesihatan Wanita
Kredit gambar: theparentstory.com
Berikut merupakan kebaikan yang anda akan peroleh jika mengamalkan amalan ini iaitu:
#1. Melancarkan darah
Bertungku secara berterusan iaitu pada setiap hari dapat membantu dalam melancarkan perjalanan darah.
Haba daripada tungku yang panas membantu untuk pengaliran darah yang baik malah dapat memecahkan darah beku.
Ini kerana haba daripada tungku yang panas dapat membantu untuk pengaliran darah yang lebih baik.
#2. Mengecutkan rahim
Amalan ini amat penting bagi wanita selepas bersalin bagi merawat rahim mereka. Ini kerana dengan bertungku dapat mengecutkan rahim yang kembang semasa mengandung.
Semasa dalam tempoh berpantang, Mama digalakkan bertungku untuk mengecutkan rahim dan melancarkan perjalanan darah nifas. Dengan melakukannya juga masalah haid yang tidak teratur dapat diatasi.
#3. Membuang angin
Kredit gambar: www.hmetro.com.my
Bagi anda yang mempunyai masalah angin yang banyak di dalam badan, amalan ini merupakan salah satu cara untuk membantu memecahkan angin yang ada di dalam badan Mama.
Selepas bertungku badan Mama akan berasa lebih ringan dan segar.
#4. Melancarkan pengeluaran susu
Bertungku di bahagian dada dapat membantu melancarkan pengaliran darah dengan baik. Ianya juga akan memudahkan pengeluaran susu ibu.
#5. Menyegarkan badan
Kredit gambar: my.theasianparent.com
Badan Mama berasa letih atau lesu? Segeralah bertungku. Ini kerana bertungku akan mengembalikan kesegaran badan Mama.
Apabila Mama bertungku, pengaliran darah akan berjalan lancar sekaligus akan menyebabkan badan Mama berasa lebih segar dan sihat.
#6. Bertungku mampu memecahkan lemak badan
Bertungku bukan sahaja dapat memudahkan pengaliran darah bahkan juga dapat memecahkan lemak dalam badan. Justeru, Mama akan kekal langsing dan dapat mengekalkan berat badan yang ideal.
#7. Membuang lendiran darah kotor
Pada kebiasaannya, darah kotor akan keluar sepanjang dalam tempoh berpantang bagi wanita selepas bersalin. Amalan bertungku ini dapat membantu membuang semua lendiran darah kotor dari dalam badan.
#8. Mengurangkan sakit sengugut
Bertungku dapat membantu wanita yang sentiasa menghadapi masalah sengugut. Haba daripada tungku tersebut akan melancarkan proses pengaliran darah dalam rahim.
Oleh itu, Mama tidak akan berasa sengugut yang teruk lagi kerana pengaliran darah berjalan dengan lancar.
#9. Menghangatkan badan
Kredit gambar: babab.net
Kehangatan badan dapat dirasai dengan bertungku. Badan dituam dengan batu tungku dan haba panas daripada batu tungku tersebut akan meresap ke dalam tubuh badan Mama.
#10. Mengembalikan tubuh badan kepada keadaan asal
Bertungku dapat mengelakkan tubuh badan Mama daripada menggeleber terutamanya bagi wanita selepas bersalin. Mama boleh bertungku dua kali sehari bagi mengembalikan tubuh badan Mama kepada keadaan asal.
#11. Bertungku mampu mengurangkan stres
Pengaliran darah yang baik hasil daripada bertungku akan mengurangkan stres Mama. Badan Mama juga akan berasa lebih sihat, dan cerdas.
#12. Bertungku dapat naikkan peranakan
Kredit gambar: pantangplus.com
Peranakan ditolak menggunakan tungku dari bawah sehingga ke pusat untuk mengecutkan rahim yang telah kembang.
Rasa yang tidak selesa kerana ada sesuatu yang menonjol dibahagian faraj itu menandakan rahim Mama sudah jatuh atau berada dibawah sehingga Mama berasa tidak selesa.
Ia juga dapat membantu wanita untuk menaikkan kembali peranakan yang jatuh akibat sering melakukan aktiviti lasak atau kerja berat.
Namun, begitu proses bertungku di bahagian ini perlu dilakukan oleh bidan yang lebih mahir untuk mengelak bahaya.
Otot- otot yang tegang juga akan berasa lebih longgar. Rasa hilang segala lenguh urat dan sendi setelah angin jahat didalam badan telah dibuang.
Namun semasa melakukan tungku, seharusnya tidak boleh melebihi 30 minit ditekapkan pada satu-satu bahagian tubuh. Ini kerana dipercayai jika terlalu lama, dikhuatiri saluran darah boleh mengecut.
Semoga dengan perkongsian ia memberi Mama manfaat yang berpanjangan.
Jom lihat petua atau amalan tradisional yang lain di SINI!


Resepi Sotong Masak Sos Tiram Yang Enak. Anak-anak Pun Mesti Suka!

Terdapat pelbagai jenis resepi masakan sotong dan antara yang kerap menjadi pilihan ialah resepi sotong masak sos tiram yang terbukti sangat lazat untuk dijadikan menu utama.
Selain orang dewasa, menu berasaskan sotong ini juga sangat digemari kanak-kanak kerana ia cukup rasa dan tidak pedas.
Memasak sotong tidaklah rumit jika Mama tahu caranya. Menu yang tidak memerlukan masa yang panjang untuk disediakan ini hanya memerlukan bahan yang ringkas dan mudah diperolehi.
Jom lihat bahan-bahan yang Mama perlukan untuk resepi sotong masak sos tiram yang istimewa ini.
Resepi Sotong Masak Sos Tiram

Bahan-bahan
1.5 kg sotong1 biji cili belanda hijau1 biji cili belanda merah2 biji bawang merah3 ulas bawang putih1 inci halia1 sudu besar sos cili Thai5 sudu besar sos tiram3 sudu besar kicap manisCuka makanMinyak masakDaun kucai
Cara-cara masak:
#1. Mula-mula Mama perlu bersihkan sotong, kemudian potong selebar 2 cm menjadi bentuk seperti cincin dan toskan ia airnya.
Kredit gambar: Facebook @MAHN
#2. Seterusnya, tumbuk bawang merah, bawang putih, dan halia sehingga halus. Selepas itu panaskan kuali dan tuang minyak masak secukupnya untuk menumis. Apabila minyak sudah panas tumis kesemua bahan yang telah ditumbuk halus tadi.
#3. Kacau tumisan tersebut sehingga semua bahan kekuningan dan berbau wangi.
Kredit gambar: www.rasa.my
Kemudian masukkan sotong diikuti cili sos, sos tiram, kicap manis, satu sudu kecil cuka, dan kacau sehingga kesemua bahan sebati. Biarkan ia mendidih. Apabila sotong kelihatan sudah masak, masukkan kesemua cili belanda yang telah dipotong dadu terlebih dahulu.
#4. Akhir sekali taburkan sayur kucai yang telah dipotong lebih kurang 3cm. Kacau ia seketika, padamkan api dan hidangkan bersama nasi yang masih panas.
Tips/Petua Memasak Resepi Sotong Masak Sos Tiram:
Ketuk badan sotong menggunakan kitchen mallet barulah dipotong.Masak sotong dalam temph masa 1 hingga 5 minit.Masak menggunakan api sederhana.Perap sotong menggunakan jus limau nipis atau lemon.
Semoga dengan perkongsian ini mommy dapat menikmati hidangan sotong dengan cara baharu selain sambal dan gulai. Di harap juga menu ini dapat membangkitkan lagi selera Mama sekeluarga. Selamat mencuba!

Untuk dapatkan lebih banyak resepi untuk dicuba, boleh klik SINI.


Resepi Ayam Penyet Dengan Sambal Padu Yang Menaikkan Selera Semua!

Resepi ayam penyet dan sambal merupakan makanan yang berasal dari Indonesia dan kini menjadi kegemaran rakyat Malaysia. Ia yang juga dikenali dengan sebutan ayam geprek sangat sesuai dijadikan hidangan utama kerana boleh dihidang lengkap bersama nasi dan ulam-ulaman.
Selain itu menu ini juga sangat sesuai dijadikan sajian untuk majlis keraian atau pun perayaan. Ini kerana ayamnya boleh disimpan dan hanya dimasak ketika perlu sahaja.
Dengan cara tersebut kita dapat menjimatkan masa, tenaga dan juga kos. Bagi Mama yang ingin mencuba resepi ini bolehlah ikuti langkah demi langkah yang telah Mama Siti kongsikan di bawah ini.
Resepi Ayam Penyet

Bahan-bahan untuk Ayam Penyet:
1 ekor ayam4 biji bawang merah1 inci halia1 inci lengkuas1 sudu teh serbuk kunyit2 batang serai3 helai daun salamAirMinyak
Bahan Salut Ayam:
1 cawan tepung beras1 sudu teh baking powder1 sudu the jintan manis1 sudu the serbuk kunyitGaram1 ketul kiub pati ayam1 sudu teh lada hitamAir
Cara-cara masak:
1. Mula-mula kisar bawang merah, bawang putih, halia, lengkuas dan kunyit sehingga halus.
Kredit gambar: Facebook @MAHN
Tumiskan ia bersama serai dan daun salam di dalam minyak yang panas. Setelah naik bau, masukkan ayam dan tuang air sehingga tenggelam ayam tersebut.
2. Masukkkan kiub pati ayam dan garam secukupnya. Apabila ayam sudah masak sepenuhnya, angkat dan toskan ia.
Kredit gambar: Facebook @MAHN
3. Bagi menyediakan adunan tepung, campurkan kesemua bahan dan kacau biar sebati. Masukkan air dan kacau sehingga teksturnya menjadi seakan santan pekat.
Kredit gambar: Facebook @MAHN
4. Ambil ayam dan celupkan ia ke dalam adunan tersebut dan goreng sehingga garing. Angkat dan lenyet menggunakan lesung batu.
Bahan-bahan untuk sambal:
50gm ikan bilis1 biji bawang besar10 tangkai cili padi10 tangkai cili merah3 biji tomato1 incib belacan (bakar)1 sudu kecil gulaGaram1 biji limau nipisGula melaka
Cara-cara masak:
1. Goreng ikan bilis sehingga garing. Angkat dan ketepikan. Kemudian goreng pula bawang merah sehingga layu.
Kredit gambar: Facebook @MAHN
Seterusnya masukkan cili padi dan cili merah yang telah dipatah-patah dan juga tomato yang dipotong menjadi empat. Apabila tomato sudah layu angkat dan tos seketika. Biarkan ia sejuk seketika.
2. Selepas itu, masukkan kesemua bahan yang telah digoreng tadi ke dalam pengisar dan kisar ia sehingga hampir lumat.
Kredit gambar: Facebook @MAHN
3. Tuang semula bahan yang telah dikisar ke dalam kuali tadi.
4. Campurkan gula, garam dan perahan limau nipis secukup rasa. Masukkan gula melaka dan masak sehingga pecah minyak. Siap!
Semoga perkongsian ini memberi manfaat kepada Mama dalam mempelbagaikan menu harian untuk keluarga tersayang.

Untuk dapatkan lebih banyak resepi untuk dicuba, boleh klik SINI.


Doa Majlis Kesyukuran Yang Ringkas, Lengkap Dengan Maksud & Mudah Dihafal

Setiap kali mengadakan kenduri kesyukuran dan doa selamat kita akan membaca doa majlis kesyukuran untuk memanjatkan rasa syukur kepada Allah.
Tujuannya juga adalah bagi melengkapkan majlis dan juga untuk mendapatkan keredhaan dari Allah S.W.T dan semoga majlis yang diadakan akan berjalan dengan lancar tanpa sebarang masalah. InshaAllah.
Mungkin terdapat di kalangan Mama dan Papa yang sudah lupa bagaimana cara doa ini dibacakan atau berasa was-was dengannya, atau ada juga masih tidak mengetahui mengenai doa majlis kesyukuran ini.
Oleh itu, di bawah ini Mama Siti kongsikan doa yang dipanjatkan ketika majlis kesyukuran sebagai rujukan semua.
Pilihan Doa Majlis Kesyukuran Yang Tepat

Kredit gambar: hkhtt hj / Shutterstock.com
#1. Doa Pembuka
 بسم الله الرحمن الرحيم الحمد لله رب العالمين والصلاة والسلام على سيدنا محمد وعلى آله وأصحابه أجمعين
“Ya Karim, Ya Wadud. Sesungguhnya kami berhimpun pada hari ini, bagi menyatakan kesyukuran di atas kurniaan-Mu yang tidak ternilai. Jadikanlah kami hamba-hamba-Mu yang sentiasa bersyukur sama ada nikmat yang sedikit lebih-lebih lagi nikmat yang melimpah ruah kepada kami. Ya Allah Ya Rahman Ya Rahim Engkau berkatilah dan rahmatilah perjalanan Majlis pada hari ini“.
#2. Doa Kesyukuran
بسم الله الرحمن الرحيم الحمد لله رب العالمين والصلاة والسلام على أشرف الأنبياء والمرسلين وعلى آله وصحبه أجمعين
الحمد لله رب العالمين والصلاة والسلام على أشرف الأنبياء والمرسلين وعلى آله وصحبه أجمعين اللهم اجعل جمعنا هذا جمعا مباركاً مزخوما وتفرقنا من بعده تفرقا مباركاً معصوما تجعل اللهم فينا ولا معنا شقيا ولا محروما ولا ربنا عليك توكلنا وإليك أنبنا وإليك المصير,اللهم طول أعمارنا وصحح أجسادنا وثبت إيماننا ووسع أرزاقنا وحسن أخلاقنا ونور قلوبنا برحمتك يا أرحم الراحمين اللهم اجعلنا من أهل الخير واجعلنا من أهل البركة وجعلنا من أهل المغفرة اللهم اجعلنا من أهل الجنة وجعلنا من أهل الفردوس الأعلى برحمتك يا أرحم الراحمين اللهم اجعل مجلسنا هذا مجلسا مباركا لأصحابنا وأهلنا وجيراننا وضيوفنا برحمتك يا أرحم الراحمين ربنا آتنا في الدنيا حسنة وفي الآخرة حسنة وقنا عذاب النّار وصلى الله على سيدنا محمد وعلى أله وصحبه أجمعين والحمد لله رب العالمين
Maksudnya:
“Ya Allah Ya Rahman Ya Rahiim, Hanya padamu sahaja kami panjangkan kesyukuran atas segala rahmat dan berkat-Mu. Bersempena dengan majlis pada hari ini, kami memohon inayah dan taufik-Mu, kurniakanlah kesejahteraan dan kebahagiaan kepada kami. Bukakanlah hati-hati kami, lapangkanlah dada kami supaya kami donat mengisi ilmu dan pengetahuan yang berguna untuk agama, bangsa dan negara“.
“Kami memohon kepada-Mu, agar Engkau berkatilah majlis ini dengan limpahan rahmat-Mu, semoga segala usaha kami dalam menjayakan majlis ini mendapat keredhaan dan hidayah-Mu. Sesungguhnya pada hari ini kami berkumpul kerana-Mu Ya Allah“.
“Kami berkumpul untuk menimba ilmu, bertukar pendapat, menyumbangkan buah fikiran, menghubungkan silaturahim dan memberi sokongan ke arah meningkatkan lagi prestasi kami. Kami memohon kekuatan dari hadhrat-Mu Ya Allah, supaya kami yang hadir pada hari ini, agar kami dapat melaksanakan segala kebajikan. Dan kami pohon perlindungan dengan Engkau daripada melakukan keburukan“.
“Ya Allah kurniakanlah kepada kami kekayaan ilmu pengetahuan dan hiasilah diri kami dengan sifat lemah-lembut. Serta muliakanlah kami dengan ketaqwaan dan indahkanlah diri kami dengan kesihatan“.
#3. Doa Penutup
سُبْحَانَكَ اللَّهُمَّ وَبِحَمْدِكْ أَشْهَدُ أَنْ لَا إِلَهَ إِلّاَ أَنْتَ وَ أَسْتَغْفِرُكَ وَأَتُوبُ إِلَيْه
Maksudnya:
“Maha Suci Engkau ya Allah, dengan memuji-Mu, aku mengaku bahawa tiada Tuhan yang berhak disembah melainkan Engkau. Aku memohon keampunan dan aku bertaubat kepada-Mu“.
(Hadis Riwayat At-Tirmidzi)
Amalkan juga doa ini sebagai penutup majlis kerana doa ini merupakan sebaik-baik doa penutup majlis.
Kredit gambar: Izlan Somai / Shutterstock.com
Semoga perkongsian ini memberi manfaat kepada semua.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Itu Ke Ini Mama? Sekolah Pendidikan Khas Kerajaan VS Swasta atau Pusat Pendidikan

Sebagai ibu bapa, Mama dan Papa mesti mahu pendidikan yang terbaik untuk anak-anak kan? Tidak kira anak berkelainan upaya, mereka juga layak menerima pendidikan yang bermutu tinggi. So, persoalan dia sekarang, sekolah pendidikan khas yang tersedia oleh kerajaan atau swasta yang lagi bagus? Adakah membayar lebih menjamin pendidikan yang bermutu tinggi?
Jom kita tengok, yang itu ke yang ini Mama?
Sekolah Pendidikan Khas Kerajaan VS Swasta atau Pusat Pendidikan
Sekolah Pendidikan Khas Kerajaan

Dibiyai oleh kerajaan, sekolah pendidikan khas menyediakan pendidikan yang mengikut garis panduan dan kurikulum yang disedaikan oleh Kementerian Pelajaran Malaysia. Pelajar-pelajar akan didamping oleh guru-guru yang berkelulusan terlatih daripada pendidikan khas dan memastikan anak Mama dijaga dengan rapi.
Disebabkan ia dibiayai, Mama tidak perlu mengeluarkan duit yang banyak untuk pendidikan mereka dan boleh fokus pada pemberian makanan mereka dan juga barangan keperluan mereka seperti ubat-ubatan dan vitamin. Kelebihan lain termasuklah:
Mereka dapat bergaul dengan kanak-kanak lainTawarkan persekitaran pembelajaran alernatif Kurang risiko stigma
Oleh itu, seolah kerajaan banyak membantu ibu bapa yang mahukan pendidikan yang sewajarnya untuk anak-anak mereka berdikari walaupun sedikit.
Sekolah & Pusat Pendidikan Khas Swasta

Sekolah swasta dan pusat pendidikan khas juga mempunyai kelebihan mereka tersendiri. Jika Mama berkemampuan, Mama boleh daftarkan anak Mama di sekolah swasta atau pusat pendidikan khas ini.
Yang penting, pastikan sekolah atau pusat pendidikan khas tersebut mempunyai lesen yang diluluskan dan jangan lupa baca review sekolah! Dengan yuran yang mahal, Mama harus berwaspada dengan layanan yang mereka berikan pada anak-anak kita.
Antara kelebihan yang ditawarkan adalah:
Menyediakan sokongan khusus pada anak Mama sepenuh masaNisbah antara guru dan murid adalah rendahGuru dilatih dalam pendidikan khasKanak-kanak tidak rasa janggal dengan persekitaran Lebih banyak sumber dan perkhidmatan khas mungkin ditawarkan
Mama Pilih Yang Mana?
Kedua sekolah ini mempunyai kelebihan serta kelemahan mereka tersendiri. Pastikan Mama membuat pilihan yang terbaik untuk si manja! Semoga bermanfaat untuk Mama dan sekeluarga.
Untuk melihat senarai sekolah pendidikan khas kerajaan dan swasta, klik di SINI!

Untuk dapatkan info lebih lanjut berkaitan tentang anak-anak OKU, klik di SINI.


Banyaknya Rambut Dekat Lantai! Pakar & Pengasas Pusat Rawatan Rambut Bongkar Rahsia Keguguran Rambut Mama & Papa

Wanita dan keguguran rambut seperti berpisah tiada. Ada sesetengah orang perempuan, daripada sebelum kahwin pun dah mengalami masalah keguguran rambut ni. Dan ia menjadi lebih teruk selepas bersalin.
Stres kan kita sendiri tengok rambut merata-rata di lantai rumah tu? Mama Siti percaya yang Mama pun mesti dah mencuba pelbagai tips dan produk yang sesuai dengan keadaan rambut Mama. Tapi, masih tak berhasil bukan?
Kali ini, team Mama Siti berpeluang untuk menemubual dengan seorang Pengasas Pusat Rawatan Rambut Two Herbs, Mr Riff Lim, yang menjawab soalan-soalan Mama mengenai masalah rambut dan kulit kepala serta perkongsiannya tentang ilmu herba Cina. Riff Lim berjaya merumuskan campuran khas 100 peratus rawatan rambut herba Cina dan Ayurveda yang kini digunakan untuk rawatan rambut gugur herba di Two Herbs.

Pengasas TwoHerbs, Riff Lim
#1 Keguguran rambut adalah perubahan yang biasa dalam kalangan ibu hamil. Kenapa boleh jadi macam ni? Bagaimana ibu-ibu boleh menjaga rambut mereka semasa mengandung?
Riff Lim: Disebabkan perubahan hormon semasa hamil, keguguran rambut boleh berlaku. Para ibu boleh cuba rawatan kulit kepala semasa hamil untuk mengelakkan keguguran rambut dan menggalakkan pertumbuhan rambut, berbanding hanya penggunaan syampu biasa sahaja.
#2 Apakah simptom keguguran rambut yang perlu kita perhatikan walaupun ketika tidak hamil? Seawal manakah kita patut mula menjaga rambut kita?

Riff Lim: Simptom keguguran rambut biasa boleh menjadi hair parting yang lebih jelas, lebih banyak rambut gugur diperangkap lantai bilik air semasa mencuci rambut dan apabila Mama menarik rambut Mama, beberapa helai rambut akan mudah tertanggal setiap masa.
Penjagaan rambut boleh bermula seawal zaman student. Sekarang student menghadapi banyak tekanan yang menyebabkan keguguran rambut dan start awal sentiasa lebih baik bak kata pepatah,
“Mencegah lebih baik daripada mengubati”
Bila rambut kita mula berkurangan, ia akan memakan lebih banyak masa untuk rambut mula tumbuh semula.
#3 Pemakanan yang sihat menjadikan badan sihat dan bertenaga sepanjang hari. Adakah diet yang sihat dan seimbang bermakna tiada keguguran rambut akan berlaku? Dan jika ya, adakah diet yang tidak sihat adalah faktor utama yang menyumbang kepada keguguran rambut?
Riff Lim: Tidak, keguguran rambut boleh disebabkan oleh faktor lain seperti tekanan, keturunan dan faktor lain seperti perubahan hormon. Diet memainkan peranan yang kecil tetapi kami telah nampak ramai pelanggan yang meningkatkan pengambilan protein, tetapi masih mengalami keguguran rambut.
Kami mencadangkan pendekatan kedua-dua diet dan rawatan sebab liang tersumbat adalah salah satu punca utama rambut gugur.
#4 Kehamilan bermakna ada banyak perkara yang harus mak-mak berpantang. Apakah bahan-bahan dalam produk penjagaan rambut yang perlu dielakkan oleh ibu mengandung?

Riff Lim: Kami mencadangkan untuk mengelakkan bahan berbahaya seperti:
DIETHANOLAMINE (DEA)Kajian menemui hubungan antara aplikasi topikal DEA dan kanser pada haiwan.
PARABENParaben berbahaya dan telah dikaitkan dengan peningkatan pertumbuhan sel-sel kanser payudara.
SULFATSulfat menghasilkan buih-buih, tetapi apabila dibiarkan pada kulit kepala, ia menjejaskan folikel dan mempunyai kesan toksik lain pada tubuh manusia.
WARNAKebanyakan syampu dicelup dengan warna sintetik untuk menjadikannya kelihatan cantik. Warna-warna ini datang dengan kesan kesihatan yang berbahaya.
SILIKONDimethicone ialah sejenis silikon. Ia boleh menyumbat pori-pori pada kulit kepala dan menyebabkan kerengsaan kulit.
PEMEKAT SYAMPUPEG adalah agen pemekat yang berasal daripada petroleum dan mengandungi dioksin berbahaya yang mempunyai kaitan rapat dengan kanser.
#5 Tidak lupa juga pada para bapa – apakah faktor utama keguguran rambut awal bagi bapa? Rambut mereka hampir tidak pernah pulih seperti zaman muda mereka. Apa yang anda boleh cadangkan?
TwoHerbs Perawat Rambut Anda
Riff Lim: Memulakan rawatan awal adalah cara terbaik. Sebaik sahaja Papa melihat rambut Papa semakin berkurangan, Papa harus segera mencari rawatan yang sesuai dan jangan tunggu lagi.
#6 Ibu bapa terdesak untuk mendapatkan kulit kepala yang baik dan sihat. Bolehkah herba dan ramuan tradisional dalam sesuatu produk menentang masalah ini?
Riff Lim: Herba telah terbukti berkesan kerana terdapat banyak pusat rawatan yang menyediakan penyelesaian keguguran rambut dengan menggunakan herba. Isunya ialah herba mana yang sesuai dengan kulit kepala anda yang, dan menunjukkan keputusan perbezaan dalam masa yang singkat.
Sebab TwoHerbs menggunakan formulasi unik Herba Cina dan Herba Ayurveda yang merupakan unik dan berbeza daripada yang lain, ibu bapa harus cuba dan lihat perbezaanya sendiri.
Rawatan di TwoHerbs
#7 Keguguran rambut yang teruk boleh menjejaskan seseorang secara emosi dan fizikal. Sebagai pakar, apakah jenis rawatan yang anda cadangkan untuk ibu bapa yang mengalami keguguran rambut yang teruk? Adakah keguguran rambut hanya boleh dirawat dengan rawatan kulit kepala, atau menukar syampu dan perapi akan berkesan?
Riff Lim: Rawatan yang digabungkan dengan tonik rambut adalah cara yang paling berkesan. Syampu dan perapi sebenarnya tidak banyak membantu.
#8 Kadang-kadang perubahan tidak dapat dielakkan. Adakah anda mempunyai sebarang petua untuk mengekalkan kulit kepala yang sihat dan mengehadkan keguguran rambut pada masa akan datang?
Riff Lim: Kami percaya ramai orang sekarang sangat mementingkan imej dan kesihatan mereka dan melakukan yang terbaik dengan menjaga diri seperti pergi ke gim dan makan secara sihat, mengekalkan gaya hidup sihat tetapi keguguran rambut masih akan berlaku kerana perubahan hormon yang anda tidak boleh ubah.
Kami ingin mencadangkan sekurang-kurangnya menggunakan tonik rambut setiap hari dan lakukan pencucian kulit kepala setiap minggu untuk memperbaiki masalah rambut gugur anda.

Jadi, Mama dan Papa harus mulakan penjagaan rambut dan kulit kepala seawal usia muda. Bagi yang belum berkahwin tu, jangan lupa untuk dapatkan rawatan yang terbaik untuk kulit kepala anda.
Buat pengetahuan Mama, pusat rawatan rambut Two Herbs yang diasakan oleh Mr Riff Lim ditubuhkan khas untuk Mama yang mempunyai masalah kulit kepala atau rambut. Rawatan yang ditawarkan hanya menggunakan bahan-bahan berkualiti dan terbaik untuk rambut dan kulit kepala Mama.
Dapatkan pelbagai tips dan panduan untuk kesihatan Mama dan Papa di SINI.


Senarai Sekolah Pendidikan Khas Di Lembah Klang Part 2: Sekolah Swasta/Pusat Pendidikan

Kalau sebelum ini, kita sudah lihat senarai sekolah kerajaan yang menawarkan kelas untuk kanak-kanak istimewa. Kini, Mama Siti nak share pula sekolah swasta dan pusat pendidikan khas yang ada di Lembah Klang.
Jika Mama belum tengok Part 1: Sekolah Kerajaan, boleh tengok sekarang!
Institusi Pendidikan Swasta (IPS) merupakan institusi yang menawarkan perkhidmatan pendidikan kepada orang ramai tanpa pembiayaan atau bantuan kerajaan. Perkhidmatan pendidikan yang disediakan oleh IPS termasuk semua peringkat daripada pra-sekolah, rendah, menengah dan lepasan menengah.
Baca sampai habis untuk lihat macam mana nak cari sekolah swasta di negeri lain!
Jom kita tengok senarai ni di bawah~
Senarai Sekolah Swasta & Pusat Pendidikan Khas Di Lembah Klang

Kredit gambar: Pine Hills International School
#1 Sekolah Pendidikan Khas Pertuturan KIU (Pusat Pertuturan Kiu / Cued Speech Centre)
Alamat: Jalan Kampung Pandan, Kampung Pandan, 55100 Kuala Lumpur, Wilayah Persekutuan Kuala LumpurNo Tel: 013-344 6475
#2 Persatuan Kanak-Kanak Cacat Akal Sekolah Khas Cheras
Alamat: Gereja St. Francis of Assisi, Batu 7, Jalan Cheras, Selangor, 43000 KajangNo Tel: 03-9074 2530
#3 Institut Masalah Pembelajaran & Autisme Malaysia (IMPIAN)
Alamat: 4, Persiaran Titiwangsa, Titiwangsa, 53200 Kuala Lumpur, Wilayah Persekutuan Kuala LumpurNo Tel: 03-4022 0308
#4 SR Pendidikan Khas (Cacat Penglihatan)
Alamat: 25, Jln Raja Laut, Chow Kit, 50350 Kuala Lumpur, Federal Territory of Kuala LumpurNo Tel: 03-2692 1261
#5 Pusat Pendidikan Khas Minda
Alamat: No 2-1 (Tingkat 1 Jalan Selasih K U12/K Seksyen U12, Taman, Cahaya Alam, 40170 Shah Alam, SelangorNo Tel: 019-521 8514
#6 Pine Hills International School
Alamat: 20, Jalan Usj Sentral 3, Subang Light Industrial Park, 47600 Subang Jaya, Selango
No Tel:  03-8023 3331
Banyak lagi sekolah-sekolah swasta dan pusat pendidikan khas yang Mama boleh semak di negeri-negeri lain. Dengan adanya MyGOV, Mama boleh cari senarai sekolah swasta yang berdaftar di SINI. Semoga bermanfaat!

Untuk sekolah pendidikan khas kerajaan, klik DI SINI.


Senarai Sekolah Pendidikan Khas Di Lembah Klang Part 1: Sekolah Kerajaan

Anak-anak kelainan upaya semestinya mempunyai keistimewaan mereka sendiri. Mereka juga mahu bergaul, menimba ilmu seperti anak-anak lain. Ilmu pengetahuan juga amat penting untuk mereka untuk terus menjadi seperti anak yang normal. Sebab itulah, sekolah pendidikan khas diwujudkan untuk membantu meningkatkan kemahiran istimewa mereka.
Ia juga memberi peluang untuk mereka dapatkan pendidikan berkualiti selaras dengan keperluan unik mereka. Pendidikan khas boleh pastikan setiap pelajar mencapai potensi penuh mereka dalam sesuatu bidang yang mereka minati.
Sempena Bulan Kesedaran Sindrom Down dan Bulan Kesedaran Disleksia, sekolah kebangsaan harian biasa memang ada program untuk pendidikan khas tapi Mama Siti nak share senarai sekolah-sekolah yang istimewa untuk mereka yang memerlukan pendidikan khas di Lembah Klang.
Baca sampai habis tau!
Jom kita lihat sama-sama~
Senarai Sekolah Pendidikan Khas di Lembah Klang

Kredit gambar: BebasNews
#1 Sekolah Pendidikan Khas Selangor
Alamat: Jalan Pinang Raja 18/2 Seksyen 18, 40200 Shah Alam Selangor Darul Ehsan
No Tel: 03-55420620
#2 Sekolah Menengah Pendidikan Khas Setapak
Alamat: Jalan Genting Kelang, Setapak 53300 Kuala Lumpur
No Tel: 03-41493701
#3 Sekolah Kebangsaan Pendidikan Khas Kg. Baharu
Alamat: Jalan Raja Abdullah 50300 Kuala Lumpur
No Tel: 03-26927141
#4 Sekolah Kebangsaan Pendidikan Khas Jalan Batu
Alamat: Jalan Raja Laut 50350 Kuala Lumpur
No Tel: 03-26921261
#5 Sekolah Kebangsaan Pendidikan Khas Jalan Peel
Alamat: Jalan Peel 55100 Kuala Lumpur
No Tel: 03-92851320
#6 Sekolah Menengah Pendidikan Khas Vokasional Shah Alam
Alamat: Jalan Senangin 17/2 Seksyen 17 40200 Shah Alam Selangor Darul Ehsan
No Tel: 03-55109719
Sekolah Jauh? Boleh Cari Dekat Sini!
Jika sekolah-sekolah ini jauh dengan rumah Mama, boleh cuba cari dekat laman web rasmi MyGOV. Semua sekolah di setiap negeri Mama boleh cari di situ.
Selain itu, MyGOV juga menyediakan senarai kursus yang ditawarkan mengikut sekolah di SINI. Untuk semak SKPK di negeri-negeri lain boleh klik di SINI.
Semoga bermanfaat untuk Mama dan sekeluarga! Mama Siti doakan yang terbaik untuk semua~

Untuk dapatkan lebih banyak maklumat tentang OKU dan lain-lain, boleh klik SINI.


Bayi Pramatang: Ketahui Punca, Risiko, Komplikasi dan Cara Pencegahannya

Bayi pramatang ataupun kelahiran pramatang merupakan kelahiran bayi yang berlaku tiga minggu sebelum anggaran tarikh lahir bayi yang sebenar iaitu terjadi pada minggu ke-37 kehamilan.
Kebiasaannya, bayi yang dilahirkan secara pramatang akan mempunyai masalah perubatan dan komplikasinya adalah berbeza-beza kepada setiap bayi.
Risiko komplikasi akan lebih tinggi jiika bayi Mama dilahirkan lebih awal lagi daripada minggu ke-37 kehamilan. Antara kategori pramatang adalah seperti berikut:
Pramatang lewat iaitu lahir antara 34 dan 36 minggu lengkap kehamilanSederhana pramatang iaitu lahir antara 32 dan 34 minggu kehamilanSangat pramatang iaitu lahir kurang dari 32 minggu kehamilanSangat pramatang iaitu lahir pada atau sebelum 25 minggu kehamilanKebanyakan kelahiran pramatang berlaku pada peringkat akhir pramatang
Simptom Bayi Pramatang

Kredit gambar: www.thestar.com.my
Untuk makluman Mama, terdapat beberapa tanda atau simptom yang menunjukkan kelahiran pramatang iaitu:
Tubuh yang beraiz kecil dengan kepala yang tidak seimbangTubuh yang kurus kerana kekurangan simpanan lemakRambut halus (lanugo) masih menutupi sebahagian besar tubuh bayiSuhu badan yang rendah terutamanya selepas kelahiran di bilik bersalinSesak nafas atau sukar untuk bernafasKekurangan refleks untuk menghisap dan juga menelan susu
Penjagaan Khas Bayi Pramatang
Kredit gambar: news.stv.tv
Mama perlu tahu bahawa sekiranya bayi dilahirkan secara pramatang, bayi Mama memerlukan penjagaan dan pemantauan yang rapi di hospital. Bergantung kepada tahap komplikasi yang dialami bayi, jika komplikasinya adalah teruk bayi Mama akan dimasukkan ke unit rawatan rapi neonatal (NICU).
Segala keperluan perubatan akan dibekalkan kepada bayi Mama dan doktor akan memantau keadaannya sehinggalah bayi Mama sihat dan mencapai berat badan ideal seperti bayi normal yang lain dan mampu untuk menyesuaikan diri dengan keadaan persekitaran.
Pada masa ini, doktor akan menerangkan dengan lebih jelas dan terperinci apakah yang patut dan tidak patut Mama lakukan semasa menjaga bayi pramatang Mama.
Faktor-faktor Risiko
Sehingga sekarang, punca terjadinya kelahiran pramatang ini tidak dapat diterangkan dengan jelas. Namun begitu, terdapat beberapa faktor yang diketahui iaitu:
Mempunyai kelahiran pramatang sebelum iniKehamilan dengan kembar, kembar tiga atau gandaan lainSelang kurang daripada enam bulan antara kehamilanMengandung melalui persenyawaan in vitroMasalah dengan rahim, serviks atau plasentaMenghisap rokok atau menggunakan dadah terlarangSesetengah jangkitan, terutamanya cecair amniotik dan saluran kemaluan bawahBeberapa keadaan kronik, seperti tekanan darah tinggi dan kencing manisKurang berat badan atau berat badan berlebihan sebelum hamilTekanan emosi seperti kematian orang yang disayangi atau keganasan rumah tanggaBanyak keguguran atau pengguguranKecederaan fizikal atau traumaWanita kulit hitam mempunyai risiko tinggi mengalami kelahiran pramatang berbanding wanita dari kaum lain. Namun begitu, kelahiran pramatang boleh berlaku kepada sesiapa sahaja. Malah, ramai di kalangan wanita yang mempunyai kelahiran pramatang tidak mempunyai faktor risiko yang diketahui oleh pakar perubatan
Komplikasi Jangka Pendek
Kredit gambar: www.wbur.org
Perlu diingat bahawa tidak semua bayi pramatang akan mengalami komplikasi. Walau bagaimanapun, terdapat beberapa komplikasi di mana akan menyebabkan masalah kesihatan jangka pendek dan juga untuk jangka panjang.
Ada sesetengah masalah dapat diketahui pada awal kelahiran, tetapi ada juga yang diketahui pada kemudian hari. Kebiasaannya bagi bayi pramatang, mereka akan menghadapi komplikasi jangka pendek pada minggu pertama iaitu:
#1. Masalah Paru-paru Tidak Berkembang
Bayi pramatang mungkin mengalami masalah bernafas kerana sistem pernafasan yang tidak matang di mana paru-paru bayi kekurangan surfaktan iaitu bahan yang membolehkan paru-paru untuk mengembang dengan baik dan normal.
#2. Bayi Pramatang Mengalami Masalah Gangguan Paru-paru
Mengalami gangguan paru-paru yang dikenali sebagai displasia bronkopulmonari. Malah, ada juga sesetengah bayi pramatang mungkin mengalami nafas berhenti yang berpanjangan dalam pernafasan mereka, yang turut dikenali sebagai apnea.
#3. Bayi Pramatang Mengalami Masalah Jantung
Masalah jantung merupakan penyakit paling biasa yang akan dialami bayi pramatang ialah patent ductus arteriosus (PDA) dan tekanan darah rendah (hipotensi). PDA ialah pembukaan berterusan di antara aorta dan arteri pulmonari.
Kecacatan pada jantung ini akan tertutup dengan sendirinya dan jika ia tidak dirawat ia boleh menyebabkan murmur jantung, kegagalan jantung serta komplikasi lain.
#4. Bayi Pramatang Mengalami Masalah Tekanan Darah Rendah
Tekanan darah rendah mungkin memerlukan pelarasan dalam cecair intravena, ubat-ubatan dan kadangkala pemindahan darah.
#5. Bayi Pramatang Mengalami Masalah Pendarahan Otak
Untuk makluman Mama, jika lebih awal bayi Mama dilahirkan, maka lebih besar risikonya untuk mengalami pendarahan di otak di mana ia dikenali sebagai pendarahan intraventrikular.
Kebanyakan pendarahan ini adalah ringan dan ia akan hilang dalam tempoh jangka masa pendek.
Walau bagaimanapun, bagi sesetengah bayi yang lain, mereka mungkin akan mengalami pendarahan otak yang lebih besar di mana ia akan menyebabkan kecederaan pada otak adalah bersifat kekal.
#6. Masalah Hipotermia
Bayi pramatang boleh kehilangan haba badan mereka dengan cepat disebabkan tidak mempunyai simpanan lemak badan.
Oleh hal yang demikian, bayi yang dilahirkan tidak cukup bulan tidak dapat menjana haba yang mencukupi untuk mengatasi apa yang hilang melalui permukaan badan mereka di mana menyebabkan mereka mudah terdedah kepada Hipotermia.
Hipotermia pada bayi tidak cukup bulan boleh menyebabkan mereka menghadapi masalah pernafasan serta paras gula darah rendah.
#7. Masalah Pada Sistem Gastrousus
Bayi pramatang juga berkemungkinan akan mempunyai masalah pada sistem gastrousus mereka yang masih lagu tidak matang, di mana ia akan mengakibatkan komplikasi seperti necrotizing enterocolitis (NEC).
Keadaan serius ini adalah keadaan sel-sel yang melapisi dinding usus tercedera dan ia boleh berlaku pada bayi tidak cukup bulan selepas mereka mula menyusu.
Walau bagaimanapun, bagi bayi pramatang yang hanya menerima susu ibu, mereka mempunyai risiko yang lebih rendah untuk mendapat NEC.
#8. Masalah Anemia Dan Jaundis
Selain itu, bayi yang dilahirkan secara pramatang juga akan menghadapi masalah darah seperti anemia dan jaundis di mana ia lebih kerap berlaku pada bayi pramatang.
#9. Masalah Metabolisme badan
Bayi pramatang juga sering berhadapan dengan masalah metabolisme mereka. Sesetengah bayi pramatang mungkin akan mengalami tahap gula darah rendah yang luar biasa (hypoglycemia).
Hal ini disebabkan oleh bayi yang lahir tidak cukup bulan mempunyai simpanan glukosa yang lebih kecil berbanding bayi cukup bulan.
#10. Masalah Sistem Imun
Sistem imun yang kurang berkembang turut berlaku pada bayi yang lahir tidak cukup bulan dan boleh membawa kepada risiko jangkitan yang lebih tinggi di mana jangkitan pada bayi pramatang akan merebak dengan cepat ke aliran darah, menyebabkan sepsis, jangkitan yang merebak ke aliran darah.
Komplikasi Jangka Panjang
Antara komplikasi kelahiran pramatang untuk jangka masa panjang adalah seperti berikut:
#1. Masalah Cerebral Palsy
Bayi akan menghadapi Cerebral palsy iaitu gangguan pergerakan, nada otot atau postur yang boleh disebabkan oleh jangkitan, aliran darah yang tidak mencukupi atau kecederaan pada otak bayi yang baru lahir yang sedang berkembang sama ada pada awal kehamilan atau semasa bayi masih muda dan belum matang.
#2. Masalah Pembelajaran
Bayi yang lahir tidak cukup bulan turut mengalami masalah pembelajaran dan lebih terkebelakang berbanding rakan-rakan seusianya
#3. Masalah Penglihatan
Bayi pramatang mungkin akan mengalami retinopati pramatang iaitu penyakit yang berlaku apabila saluran darah membengkak dan membesar dalam lapisan saraf sensitif cahaya di bahagian belakang mata (retina) di mana jika ia tidak dikesan, boleh menjejaskan penglihatan dan menyebabkan buta.
#4. Bayi Pramatang Mengalami Masalah Pendengaran
Bayi tidak cukup bulan turut menghadapi risiko kehilangan pendengaran.
#5. Masalah Pergigian
Bayi tidak cukup bulan yang mempunyai komplikasi teruk berisiko lebih tinggi untuk mengalami masalah pergigian, seperti kelewatan pertumbuhan gigi, perubahan warna gigi dan gigi yang tidak teratur.
#6. Masalah Tingkah Laku
Mengalami masalah tingkah laku atau psikologi tertentu, serta kelewatan dalam perkembangan.
#7. Masalah Kesihatan Kronik
Berkemungkinan untuk mengalami masalah kesihatan kronik di mana terdapat sesetengah daripadanya mungkin memerlukan penjagaan khas di hospital
#8. Kematian Secara Mengejut
Bayi tidak cukup bulan turut menghadapi peningkatan risiko sindrom kematian bayi mengejut (SIDS).
Pencegahan Kelahiran Bayi Pramatang
Terdapat beberapa perkara yang boleh Mama lakukan untuk mengelakkan atau mengurangkan risiko kelahiran pramatang iaitu:
Bagi Mama yang mempunyai sejarah kelahiran pramatang, serviks pendek atau kedua-duanya dengan pengambilan suplemen progesteron mampu mengurangkan risiko kelahiran pramatang.
Prosedur pembedahan pula akan dilakukan semasa kehamilan pada wanita yang mempunyai masalah serviks pendek, atau sejarah pemendekan serviks yang mengakibatkan kelahiran pramatang.
Semasa prosedur ini dilakukan, serviks akan dijahit tertutup dengan jahitan yang kuat di mana ia boleh memberikan lebih sokongan kepada rahim Mama. Jahitan ini akan ditanggalkan apabila tiba masa untuk Mama melahirkan bayi nanti.
Semoga dengan perkongsian ini Mama dapat memahami dengan lebih mendalam mengenai kelahiran pramatang ini.

Dapatkan pelbagai tips kesihatan untuk wanita DI SINI.


Ketahui Tiga Peringkat Peranakan Jatuh, Punca & Rawatan Untuk Mengatasinya

Peranakan jatuh merupakan keadaan dimana ligamen dan otot yang mencengkam bahagian pelvis menjadi lemah atau gagal berfungsi dengan baik, yang mengakibatkan rahim terkeluar dari faraj.
Selain itu pundi kencing mereka yang mengalami masalah ini akan tertonjol ke bahagian dinding faraj, menjadi lemah dan menyebabkan pesakit kerap kencing, manakala usus besar pula tersasar ke belakang faraj.
Tiga Peringkat Peranakan Jatuh
1) Pada peringkat awal ramai wanita yang tidak perasan mereka mengalami rahim jatuh kerana pada masa ini rahim jatuh atau tersasar sedikit sahaja dari kedudukan asal. Mereka akan mengetahuinya setelah melakukan ujian kesihatan contohnya pemeriksaan pap smear.
2) Pada peringkat kedua, pesakit mulai merasai simptom-simptom seperti sakit tumit, rasa nyeri atau sakit pada bahagian ari-ari, sakit pinggang dan banyak lagi. Waktu ini, rahim akan berada lebih ke bawah dan pangkal rahim boleh kelihatan pada pintu faraj.
3) Peringkat paling teruk adalah apabila hampir keseluruhan rahim atau peranakan pesakit sudah tersembol keluar daripada faraj atau vagina pesakit. Keadaan rahim yang sudah berada diluar faraj ini juga dipanggil sebagai ‘tombong’.
Bahagian badan yang terlibat dalam peranakan jatuh ialah serviks, uretra, pundi kencing, rahim, rektum, dan faraj. Bahagian organ yang sering terlibat dalam peranakan jatuh ialah pundi kencing.
Tujuh Punca Peranakan Jatuh

Kredit gambar : thediagnosa.com
Berikut merupakan beberapa punca peranakan seorang wanita jatuh iaitu:
1) Peningkatan usia dan putus haid
Peningkatan usia wanita menyebabkan mereka putus haid atau disebut juga sebagai monopaus.
Kesan daipada putus haid atau monopaus ini menyebabkan hormon estrogen dalam tubuh semakin kurang dan gagal membantu kologen dalam tisu penghubung dan otot-otot yang menyokong pelvis.
2) Bersalin secara normal
Semasa proses melahirkan bayi, otot-otot di bahagian pelvis bekerja keras dan ini menyebabkan ia menjadi longgar, jika tidak mengamalkan pantang dan pemakanan yang baik, tidak mustahil peranakan akan jatuh kesan daripada proses bersalin tersebut.
3) Bayi dan instrumensi
Masalah peranakan jatuh ini juga berkemungkian besar terjadi akibat daripada penggunaan alat khusus yang digunakan sewaktu proses melahirkan bayi seperti vakum atau forsep.
Selain alat yang digunakan, saiz bayi turut memberi kesan kepada vagina.
4) Obesiti
Berat badan yang berlebihan membuatkan abdomen pada bahagian bawah perut tertekan kerana terpaksa menanggung beban. Jika dibiarkan, ia boleh menyebabkan peranakan wanita jatuh.
5) Pembedahan pelvis
Kita sudah maklum bahawa pembedahan pada ruang pelvis mempunyai peratusan yang tinggi untuk seseorang wanita mengalami peranakan jatuh.
Ini kerana pembedahan tersebut akan menyebabkan otot atau tisu yang menjadi penghubung lantai pelvis cedera.
6) Sembelit
Pembuangan air besar yang tidak lancar memaksa kita menerannya. Ini boleh menyebabkan otot-otot di bahagian pelvis cedera.
7) Mengangkat berat
Kekerapan mengangkat sesuatu yang berat boleh menjadi penyebab rahim atau peranakan anda jatuh. Apatah lagi jika anda tidak mengamalkan langkah-langkah yang betul semasa mahu mengangkat barangan tersebut.
Cara Untuk Merawat
Antara langkah-langkah yang boleh diambil untuk merawatnya adalah seperti:

#1. Senaman kagel
Senaman ini boleh dilakukan semasa berdiri, duduk mahupun ketika anda baring. Lakukan mengikut keselesaan anda.
i) Caranya ialah dengan merapatkan paha dan kaki, kemudian kemut otot faraj dan pelvik lebih kuarang 20 kali atau mengikut kemampuan anda.
ii) Tahan nafas anda selama lima saat semasa membuat mengemut dan lepaskan secara perlahan-lahan serentak semasa melepaskan kemutan. Ulangi untuk beberapa kali. Jangan lupa rehatkan otot anda sebelum mengulang proses mengemut.
#2. Vaginal pessary
Alat yang berbentuk bulat seakan-akan kuih donut ini digunakan untuk membantu mengecutkan rahim yang kembang. Pasangkan alat ini pada bahagian servik bagi menghalang organ peranakan dari terjatuh atau keluar daripada faraj.
#3. Pembedahan
Rawatan paling berkesan adalah pembedahan histerektomi.
Mula-mula doktor bedah akan membuat Insisi di sekeliling pangkal rahim (serviks). Seterusnya, doktor akan menolak usus dan pundi kencing supaya berada jauh dari rahim. Semua salur darah yang membekalkan darah kepada rahim dan tisu di sekelilingnya, diapit dan diikat ketat. Selepas memastikan tiada sebarang pendarahan berlaku, akan membuang rahim dan menutup bahagian atas faraj, yang kini dikenali sebagai bumbung faraj (vault).
Anda boleh menghalang dari masalah peranakan jatuh ini menjadi lebih teruk dengan mengesan keadaan serviks anda sendiri.
Caranya adalah memasukkan satu atau dua jari anda yang telah dicuci bersih ke dalam lubang faraj. Jika anda mendapati rahim anda telah jatuh, segeralah merawatnya ataupun berjumpa doktor.
Sebagai wanita, peranakan atau rahim merupakan aset yang amat berharga. Oleh itu sentiasa ambil perhatian sebarang gejala atau perubahan yang berlaku kepada anda.
Diharap artikel ini dapat memberi pengetahuan kepada semua wanita berkaitan peranakan jatuh.

Dapatkan pelbagai tips kesihatan untuk wanita DI SINI.


Kembalikan Senyuman Manis Mama di 20 Klinik Gigi Melaka Ini

Warga Melaka perlu tahu di negeri kalian terdapat banyak klinik gigi yang tersedia. Kesemua senarai klinik gigi di Melaka yang Mama Siti kongsikan ini, rata-rata mendapat komen positif dari pelanggan.
Oh ya, Mama Siti tak hanya senaraikan klinik swasta sahaja ya, klinik gigi kerajaan juga tersenarai dalam perkongsian kali ini. Ayer Keroh, MITC, Alor Gajah, Masjid Tanah, Melaka Sentral dan Bukit Baru antara daerah yang terdapat klinik pergigian dengan perkhidmatan terbaik dan harga yang berpatutan.
Apa-apa pun, jika Mama perlukan maklumat lebih terperinci seperti tarikh dan masa mendapatkan rawatan, hubungi sahaja nombor telefon atau terus ke pautan Whatsapp yang dikongsikan dalam artikel ini.
Berikut merupakan 20 klinik gigi yang ada di Melaka.
Senarai Klinik Gigi di Melaka
Klinik Pergigian Nusrah

  @klinikgiginusrah nak raya da so ini la masanya utk kita putihkan gigi  baru ada confident nak bergambar #fyp #learnOnTikTok #fyppppppppppppppppppppppp #pageforyou #klinikgigi #tiktokguru #dental ♬ Juara di hati – alica

Alamat: 18-1, Jalan Jati 2, Taman Jati, 75350 Batu Berendam, Melaka
Waktu operasi: Isnin hingga Sabtu, 9am- 9pm
Ahad, 9am- 5pm
Hubungi: 06-317 5119
Media sosial: Laman sesawang, Facebook & TikTok
Klinik Pergigian Melaka Tengah (Kerajaan)

Kredit gambar: Facebook
Alamat: Jalan Tun Sri Lanang, Pengkalan Rama, 75100 Malacca
Waktu operasi: Isnin hingga Jumaat, 8am – 5pm
Hubungi: 06-282 5122
Media sosial: –
Klinik Pergigian Impian

Kredit gambar: Facebook
Alamat: 47 A, Jalan Pms 1, Plaza Melaka Sentral, 75400 Melaka
Waktu operasi: Isnin hingga Sabtu, 9am- 7pm
Ahad, 9am- 3pm
Jumaat: Tutup
Hubungi:06-282 6653
Media sosial: Facebook & Instagram
Klinik Pergigian Dental Place @ Melaka Sentral
Kredit gambar: Top-Rated.Online
Alamat: 40, Jalan Pms 3, Plaza Melaka Sentral, 75400 Melaka
Waktu operasi: Isnin hingga Sabtu, 9am-6pm
Hubungi: 014-905 6653
Media sosial: Facebook & Instagram
Klinik Pergigian Sharlindah

Kredit gambar: Facebook
Alamat: No. 49, Jalan KPAA 2, Kompleks Perniagaan Al-azim, 75150 Melaka
Waktu operasi: Isnin hingga Sabtu, 9am-9pm
Ahad, 9am-3pm
Hubungi: 06-288 8747 & Whatsapp
Media sosial: Facebook, Instagram & Laman sesawang
Klinik Pergigian UTC Melaka
Kredit gambar: Facebook @UTC Melaka
Alamat: Pusat Transformasi Bandar (UTC, Jalan Hang Tuah, 75300, Malacca
Waktu operasi: Setiap hari, 8am – 5pm
Hubungi: 06-281 0559
Media sosial: –
Klinik Gigi Regent

Kredit gambar: Facebook
Alamat: 30-1, Jalan Lagenda 8, Taman 1 Lagenda, 75400 Melaka
Waktu operasi: Isnin hingga Jumaat, 9.30am-5pm
Sabtu, 9.30am-2pm
Hubungi: 06-288 0338
Media sosial: Facebook
Klinik Pergigian Orked Melaka
Kredit gambar: Facebook
Alamat: No. 34, Jln Cheng Indah 8, Taman Cheng Indah, 75260 Melaka
Waktu operasi: Setiap hari, 9am- 5.30pm
Hubungi: 014-314 4753 & Whatsapp
Media sosial: Facebook & Instagram
Class One Dental Surgery

Kredit gambar: Facebook
Alamat: 3, Jalan Bukit Beruang Utama 2, Taman Bukit Beruang Utama, 75450 Bukit Beruang, Melaka
Waktu operasi: Setiap hari, 10am- 8.30pm
Hubungi: 06-852 6885
Media sosial: Instagram & Facebook
Klinik Pergigian Dr. Kasma

Kredit gambar: Facebook
Alamat: 22, Jalan Tms 1, Taman Tanjung Minyak Setia, 75250 Melaka
Waktu operasi: Setiap hari, 9.30am- 5.50pm
Jumaat, 9.30am- 1.30pm
Hubungi: 010-550 4150 & Whatsapp
Media sosial: Facebook, Instagram, YouTube & Laman sesawang
Klinik Pergigian Nur’Ain

Kredit gambar: Facebook
Alamat: 23, Jalan TU 41, 75450 Ayer Keroh, Melaka
Waktu operasi: Isnin hingga Jumaat, 9.30- 7.30pm
Sabtu- Ahad, 9.30am- 5pm
Hubungi: 06-231 0044 & Whatsapp
Media sosial: Facebook, Instagram & Laman sesawang
Klinik Pergigian Saujana Bukit Katil

  @saujanadental.bukitkatil Welcome To Our Clinic 🦷❤ #klinikpergigiansaujana #saujanadental #bukitkatilmelaka #fypシ #fypage ♬ Shakira! – 1nonly & EGOVERT

Alamat: 19, Jalan Saujana 1/1, Taman Saujana Seksyen 1, 75450 Melaka
Waktu operasi: Setiap hari, 9am- 5.30pm
Hubungi: 010-964 5119 & Whatsapp
Media sosial: Facebook, Instagram & TikTok
Klinik Pergigian Durian Tunggal (Kerajaan)
Alamat: Durian Tunggal, Melaka, 76100 Alor Gajah
Waktu operasi: Isnin- Jumaat, 8am- 5pm
Hubungi: 06-553 3244
Media sosial: –
Klinik Pergigian Kausar
Kredit gambar: Facebook
Alamat: No 29 Pusat Niaga, Jalan Gangsa, 76100 Durian Tunggal, Melaka
Waktu operasi: Isnin hingga Sabtu, 9am– 6pm
Ahad, 9am- 5pm
Hubungi: 011-1140 5235 & Whatsapp
Media sosial: Facebook & Instagram
Klinik Pergigian Safwa
Kredit gambar: Facebook @Klinik Pergigian Safwa
Alamat: No. 46, Jalan Merdeka Permai 10 Taman Merdeka Permai, Batu Berendam, Melaka
Waktu operasi: Isnin hingga Sabtu, 9am- 5.30pm
Hubungi: 011-2117 0030
Media sosial: Facebook & Instagram
Klinik Pergigian Crystal Smile Alor Gajah

Kredit gambar: Facebook
Alamat: Km 16-2, (Tingkat 1, Jalan Jelatang 1, Pusat Perniagaan Jelatang, 78000 Alor Gajah, Malacca
Waktu operasi: Setiap hari, 9.30am- 5 pm
Hubungi: 013-454 2968
Media sosial: Instagram & Facebook
Klinik Pergigian Dr. Cheoks’
Kredit gambar: Facebook @Dr Cheoks’ Dental Clinic
Alamat: Ps 81, Jalan Bandar Satelit Sebang 3, Seksyen 1, Bandar Satelit Sebang, 78000 Alor Gajah, Melaka
Waktu operasi: Isnin hingga Sabtu, 9am-6pm
Hubungi: 017-886 1823
Media sosial: Facebook
Klinik Pergigian Arishah
Alamat: Jalan Bandar Baru 5, Taman Bandar Baru, 78300 Masjid Tanah, Melaka
Waktu operasi: Isnin hingga Sabtu, 10.30am
Hubungi: 06-232 8615
Media sosial: –
Klinik Pergigian Persona
Kredit gambar: Facebook
Alamat: 1-8f Kompleks Mara, Jalan Hang Tuah, 75300, Malacca
Waktu operasi:
Hubungi:  06-284 1693 & Whatsapp
Media sosial: Facebook & Laman sesawang
Tan Dental Surgery
Kredit gambar: Facebook
Alamat: 49-J, Jalan Ong Kim Wee, Kampung Empat, 75300 Melaka
Waktu operasi: isnin hingga Sabtu, 9am- 5pm
Hubungi: 06-282 0251
Media sosial: Laman sesawang & Facebook
Mama dan Papa yang tinggal atau bekerja di Melaka, boleh lah datang ke klinik gigi yang telah disenaraikan. Gigi yang tidak berbau, tiada plak dan tersusun ini juga salah satu pelaburan. Lebih-lebih lagi kepada Mama dan Papa yang selalu perlu berjumpa dengan orang.
Penilaian awal itu penting kerana ia berpanjangan hingga ke akhir proses. Oh ya, Mama dan Papa jangan lupa buat panggilan atau mesej di pautan Whatsapp ke klinik yang berminat.
Kalau dah tahu masa dan tarikh, Mama tak perlu menunggu lagi di klinik gigi tersebut.  Jom baca senarai klinik 24 jam di Melaka pula!

Lihat senarai klinik gigi dan pusat perubatan di negeri lain DI SINI.


10+ Idea Rumah Kucing Indoor & Outdoor – Beli Siap dan DIY

Jangan main-main dengan ‘the power of cat’ tau! Bak kata orang dulu, tak kenal maka tak cinta. Mama Siti yang dulunya tidak suka dengan kucing, kini sanggup menghabiskan duit hanya untuk si bulu manja ni. Sampai ada sediakan rumah kucing khas untuknya lah!
Oleh itu, artikel kali ini khas untuk Mama yang nak cari idea rumah kucing yang boleh diletakkan di dalam rumah dan di luar rumah.
11 Idea Rumah Kucing (Indoor & Outdoor)
#1 Rumah Playpen

Kredit gambar: dshop.com.au
Rumah kucing yang berkonsepkan playpen. Kandang kucing berbentuk seperti sebuah rangka besi yang besar. Tahukah Mama? Saiz dan bentuknya boleh diubah mengikut citarasa Mama.
Jika Mama ada lebih dari satu kucing, boleh letakkan mereka di tingkat yang berasingan kalau bimbang mereka akan menyakiti antara satu sama lain.
#2 Jenis Kayu Bertingkat
Kredit gambar: oyen.club
Reka bentuk yang satu ini mempunyai tiga lapisan tingkat berasingan. Di setiap tingkat terdapat alas tidur, tempat bermain dan tempat membuang najis.
Rumah kucing kayu bertingkat sesuai digunakan di bahagian dalam rumah atau indoor.
Perkara menarik bagi Mama Siti ialah roda di setiap penjuru bahagian bawah rumah tersebut. Oleh itu, kandang kucing boleh dialihkan dengan mudah.
#3 Jenis Kayu Mini (Indoor & Outdoor)
Kredit gambar: tokopedia.com
Apa yang ditawarkan bagi design jenis kayu mini ini ialah tempat makan dan minum serta ruang tertutup untuk kucing rehat.
Bahan kayu keras dan berkualiti membolehkan ia diletakkan di dalam rumah atau di luar rumah. Kandang kucing kayu mini telah siap pasang. Oleh itu, Mama dan Papa tidak perlu berfikir lagi cara untuk membinanya sendiri di rumah.
#4 Jenis Yang Boleh Dilipat
Kredit gambar: m.aliexpress.com
Rumah untuk si bulu Mama jenis ini boleh lipat, menjadikannya sesuai untuk Mama dan Papa yang selalu perlu bepergian disebabkan pekerjaan dan urusan lain.
Ia hanya menggunakan bahan yang mudah dicuci dan boleh dimuatkan sebanyak dua ekor kucing dalam satu masa.
Pasangkan rumah yang boleh dilipat ini jika ada tetamu datang ke rumah. Manalah tahu kalau-kalau tetamu Mama belum biasa dengan kucing.
#5 Rumah Mini (Indoor)
Kredit gambar: amazon.co.uk
Nampak macam rumah sebenar kan? Bahan-bahan yang digunakan pun mudah dan ringan iaitu polyester dan kapas sutera.
Kelebihan:
Mudah dipasang dan ditanggalkanDilengkapi dengan alas di bahagian bawah dan tepi untuk menghangatkan kucingRuang tertutup sesuai untuk kucing yang akan atau baru melahirkan anak
#6 Rumah Haiwan Oktagon
Kredit gambar: Shopee
Rangka rumah kucing ini diperbuat daripada dawai tahan lasak. Oleh itu, jangka hayatnya pun panjang kerana kelebihan yang terdapat di rumah haiwan oktagon ini.
Kelebihan:
Menggunakan jaring yang kuat dan tidak mudah koyakBahan woven memudahkan proses pembersihanDidatangkan dengan sembilan pilihan warna Boleh dilipat dan menjimatkan ruang
#7 Rumah Banglo Kucing
Kredit gambar: warongmall.net
Pertama sekali mari kita bincangkan tentang harga. Memandangkan rumah banglo kucing ini bersaiz besar dan dilengkapi dengan pelbagai hiasan dalaman, rasanya Mama boleh agak tak berapa harganya?
Harga yang dipaparkan di Warongmall.net ialah RM 4800. Ia disertakan dengan roda untuk tujuan alih tempat. Selain itu, terdapat empat ruang laci untuk menyimpan mainan, ubat atau makanan kucing.
#8 Bilik Cermin
Kredit gambar: keluargaana.com
Bagi Mama yang berminat menyediakan bilik cermin untuk kucing kesayangan, ada beberapa perkara yang perlu diambil kira.
Pertama, bajet. Ya, kos untuk membuat bilik cermin boleh mececah ribuan ringgit. Kedua, kebolehlaksanaan untuk membina bilik cermin kucing.
Apa yang diperlukan ialah ruang yang luas, pengudaraan dan rekaan dalaman rumah kucing. Konsep rumah kucing ialah terbuka, jadi ia tidak memerlukan langsir atau kertas dinding pada cermin.
#9 Jenis Batu Bata
Kredit gambar: jengokseminit.blogspot.com
Rumah kucing jenis batu bata ialah binaan kekal dan diletakkan di bahagian luar rumah. Posisinya terpulang sama ada Mama ingin meletakkannya di bahagian depan, tepi mahupun belakang rumah.
Rumah kucing batu bata sesuai untuk kediaman yang mempunyai laman luas. Ini kerana strukturnya juga memerlukan ruang yang agak besar demi keselesaan si bulus.
#10 Jenis Berbumbung
Kredit gambar: oyen.club
Ciri-ciri penting yang ada pada rumah kucing ini ialah tingkap untuk pengudaraan, jaring tahan lasak dan alas laintai sebagai sofa kucing.
Rumah kucing yang ringkas dan kemas sesuai diletakkan di luar rumah. Paling penting saiz rumah ini cukup besar untuk kucing-kucing bermain dan berehat.
#11 Tree House (Indoor & Outdoor)
Kredit gambar: walmart.com
Rumah kucing yang satu ini kebiasaannya diletakkan di dalam rumah. Namun begitu, Mama boleh juga meletakkan treehouse ini di luar rumah, asalkan ianya berbumbung dan terlindung matahari.
Kelebihan:
Dilengkapi dengan tangga, ruang bersembunyi, platform tiga tingkat serta hammockDicipta khas sesuai dengan sifat semula jadi kucing yang suka mencakar, memanjat dan bermain
DIY RUMAH KUCING
#1 Rumah Kotak

Pemilik kucing tak terlepas dari keadaan kucing yang lebih memilih kotak berbanding rumah kucing yang telah kita sediakan.
Kajian dari jurnal PLOS One yang diterbitkan pada tahun 2019 mendapati kucing menjadi lebih bertenang ketika berada dalam di dalam kotak.
Ini kerana kotak ialah tempat yang terbaik untuk bersembunyi dan memberikan kehangatan terhadap kucing.
#2 Tudung Saji
Kredit gambar: Facebook
Mama yang suka DIY kandang kucing, mari kia buat rumah kucing dari tudung saji. Bahan dan cara membuatnya adalah seperti berikut;
Bahan-bahan
Dua tudung sajiPengikat (dawai, tali dan lain-lain)Gunting Alas untuk kucing
Cara-cara
Buat potongan kecil pada satu atau kedua-dua tudung sajiIkat tudung saji menggunakan pengikatLapikkan lantai tudung saji dengan alas yang bersesuaian
#3 Paip PVC
Kredit gambar: oyen.my
Cara membuat sangkar kucing PVC lebih sukar berbanding tudung saji. Oleh itu, Mama Siti cadangkan Mama untuk tonton video daripada Victor Makkoijo.
Kelebihan rumah kucing PVC ialah ia boleh memuatkan lebih banyak kucing dari yang kecil hingga dewasa. Selain itu, kita bebas membuat reka bentuk, lebih-lebih lagi untuk rekaan bahagian dalam.

Dapatkan rumah idaman Mama dengan pelbagai tips dan inspirasi dekorasi DI SINI.